Za 99 Srebreničana i Bratunčana svakog dana stiže topli obrok - Zvornicki.ba\nWednesday, May 27#OSTANIKUĆI I © ZVORNIČKI.BA\nZa 99 Srebreničana i Bratunčana svakog dana stiže topli obrok\nOd prošle godine Međunarodni forum solidarnosti “Emmaus” realizuje projakt “Jedan obrok dnevno” čime svakoga dana 99 ljudi iz Srebrenice i Bratunca na vrata dobije kuvano i toplo jelo koja se svakodnevno pripemaju u Potočarima.\nProjekat “Jedan obrok dnevno” počeo je 1. juna za osobe treće životne dobi, bolesne i iznemogle i osobe u stanju socijalne potrebe koje ne mogu sebi obezbijediti obrok u Srebrenici i Bratuncu.\n“Na samom početku projekta bilo je 10 korisnika. Taj broj se povećavao iz dana u dan i trenutno je u ovaj projekat uključeno 59 porodica, 99 obroka dnevno, što na mjesečnom nivou iznosi 2.970 obroka. Cilj projekta je unapređenje kvaliteta života korisnika obezbijeđivanjem i distribucijom redovnog dnevnog obroka, kako bi se svaki pojedini član zajednice osjećao dostojanstveno, sigurno, zaštićeno i sretno”, kaže Danijela Stanojević, odgovorna osoba za Centar MFS “Emmaus” u Srebrenici.\nZa osobe i porodice u ruralnom dijelu opština i Srebrenica i Bratunac počela je raspodjela higijenskih i prehrabenih paketa jer zbog razuđenosti opština i loše infrastrukture skoro je nemoguće svježe pripremljenu hranu distribuirati u udaljena sela. Trenutno je obuhvaćeno 30 porodica.\nNedeljko Simić iz Rotary cluba Srebrenica kaže da su se ove dvije organizacije pronašle na istim ciljevima zbog čega se uključio i želi da pomogne u proširenju ovag projekta koji bi obuhvati sva lica koja nisu u stanju obezbijediti sebi kvalitetan obrok.\nU projekat se uključile opštine Srebrenica i Bratunac\nRotary club Srebrenica direktno je pomogao ovaj projekat sa 9.000 KM putem Distrikt granta, ali je posredovao i u uključivanjem Opštine Srebrenica i Opštine Bratunac u projekat koji ima najveći značaj za ove dvije lokalne zajednice, a koje su izdvojile još 10.000 KM.\n“Obzirom da obje opštine imaju u svom budžetu predviđena sredstva za ovu populaciju, ponudili smo im partnerstvo i učešće u projektu. Oba načelnika prihvatila su nas prijedlog i, pored revidiranja spiska korisnika, ponudili finansijsku pomoć. Na taj način obezbijedili smo dodatnih 10.000 KM, što će sa prethodno obezbijeđenim sredstvima biti iskorišteno za troškove pripreme hrane i distribucije do mjesta življenja korisnika”, rekao je Simić i dodao da bi ovaj projekat sa ovakvim partnerima trebao samo da se razvija i pokaže pozitivan primjer saradnja organizacija i opština čime se pomaže veći broj lica.\nNakon potpisivanja ugovora sa opštinama očekuje se proširenje projekta čime će biti obuhvaćen veći broj osoba i porodica.\nU izboru korisnika uključeni su i Centri za socijalni rad, Emmasu i Rotary club Srebrenica koji imaju uvid u stanje na terenu.\n“Naša ideja od samog početka bila je da mi pokrenemo projekat i da nam se pridruži Opština Srebrenica tako što bi novac koji koristi za jednokratne pomoći dijlom finansirala pripremanje hrane jer niko neće uzeti obrok ako mu ne treba. Projekat je bio namjenje osobama u trećoj životnoj dobi ali relano stanje na terenu pokazuje da za ovim projektom potrebu mnogo više lice zbog čega je interesovaje veće”, ističe Danijela Stanojević i kaže da je projekat prepoznat od strane opština sa kojima će se u saradnji obuhvatiti daleko veći broj osoba.\nMFS “Emmaus” u BiH od 1992. godine\nMeđunarodni forum solidarnosti “Emmaus” u BiH dolazi 1992. godie u sklopu svjetske organizacije i danas ima više od 200 zaposlebih u Prihvatnom centru “Duje”, Klokotnica, Doboj Istok, Dnevnom centru u Doboju, Dnevnom centru u Zvorniku, Internatskom smještaju i Dnevnom centru u Potočarima, Srebrenica.\nEmmaus je u proteklom periodu narodu Sirije polao više od 50 šlepera pomoći, od čega 1.280 tona humanitarne pomoći u vidu prehrambenih namirnica i dječijih pelena, odjeće i obuće.\nRotary club Srebrenica aktivan 12 godina\nRotari club Srebrenica aktivan je od 2006. godine i sprovodi razne projekte, posebno na podršci i unapređenju zdravstva. Od 2014. uveženo je više desetina kamiona medicinske opreme za 50 medicinskih ustanova i organizacja u zemlji gdje je vršena direktna pomoć poplavljenim.\nViše od 300 korisnka dobilo je sadnice maline, sisteme za navodnjavanje i sve druge potrebne stvari za podizanje malinjaka u Srebrenici i Bratuncu koje ovaj klub realizuje u saradnji sa sličnim klubovima iz Austrije i svijeta, a vršena je direktna pomoć i izbjeglicama, raznim organizacijama i pojedincima.\nOd 2010. Rotary klub Srebrenica aktivno radi i u Srebrenici, a trenutno radi na projektu uređenja i opremanje laboratorije, obnovu krova, fasade zgrade Doma zdravlja Srebrenica u iznosu od 125.490 dolara, od čega je 50.000 KM učešće Opštine Srebrenica.\nPosted in NAJNOVIJE, REGIJA, VIJESTI\nTagged Bratunac, humanost, MFS - EMMAUS, MFS Emmaus Zvornik, obrok, Podrinje, pomoć, Srebrenica\nPrevDvadesetdvogodišnji kradiljavac uhapšen na graničnom prelazu Šepak\nNextZvornik: U utorak radovi na TS “Zvornik 5- Sud ” i ” Tri česme “\nMay 25, 2020 by admin I\nKako je glasio vic o Titu zbog kojeg je novinarka završila na Golom otoku\nMraz prepolovio ovogdišnji prinos jagode u Zvorniku – uzgajivačima mali spas u visokoj cijeni


Protekla godina bila je najsmrtonosnija za migrante do sada – Energy Press\nVećina migranata izgubila je život duž opasne središnje mediteranske rutee koju koriste krijumčari iz Libije. Najsmrtonosniji mjesec bio je travanj, kada je život izgubilo gotovo 1.250 migranata, podaci su te organizacije. Diljem svijeta, lani je život izgubilo 5.350 migranata, procjenjuje ta organizacija sa sjedištem u Ženevi. Usporedbe radi, u 2014. godini život je izgubilo 5.017 migranata. Na samom Mediteranu, prema procjenama, život je lani izgubilo 3.770 migranata, a u 2014. njih 3.270.\nRekordan broj ljudi koji su poginuli u nastojanju da pobjegnu od konflikata i akutnog siromaštva je “šokantan i neoprostiv”, kazao je generalni direktor IOM-a Lacy Swing. “Tragično je što smo vidjeli da ima toliko mnogo onih koji su osjećali da nemaju ništa do opcije da napuste svoje voljene domovine i koji su izgubili živote u moru, u pustinjama ili zarobljeni u brodovima za koje su se nadali da će ih prevesti u sigurniji i bolji život”, izjavio je Swing.\nPo ocjeni Ujedinjenih naroda (UN), Europa je u središtu najveće migrantske krize od Drugog svjetskog rata. Broj ljudi koji su prisilno raseljeni diljem svijeta u 2015. vjerojatno je premašio 60 milijuna, a posljedica je ponajviše rata u Siriji i ostalih dugotrajnih konflikata, objavio je UN. IOM u sklopu svog projekta nestalih migranata koristi niz izvora, uključujući medijska izvješća i podatke vlada, kako bi izračunao broj migranata koji su izgubli živote diljem migranstkih ruta u svijetu. Ovo je treća godina zaredom da prikupljaju te podatke. Po njihovoj ocjeni, nakon Mediteranskog mora, najsmrtonosnije regije za migrante su jugoistočna Azija, uglavnom Bengalski zaljev, Andamansko more, Malezija i Tajland, gdje je lani život izgubilo 800 migranata. U Meksiku i duž američko-meksičke granice poginulo je lani najmanje 330 migranata, objavio je IOM.


Njemački obavještajci: Asad će opstati... - Vijesti.me\nNjemački obavještajci: Asad će opstati...\nNjemački obavještajci(BND) dramatično promijenili procjene ishoda građanskog rata u Siriji. BND smatra da je Bašar el Asad učvrstio vlast i da je spreman da zada ozbiljne udarce pobunjenicima Edit\nTanjug 23. maj 2013, 17:44 ažurirano 21. februar 2019, 13:04\nRežim Bašara el Asada je učvrstio vlast i sposoban je da u bilo kom trenutku izvede uspješne operacije protiv pobunjenika, navodi se u izvještaju njemačke obavještajne službe BND, navodi Špigl. Šef BND-a Gerhard Šindler je o novoj procjeni obavijestio izabrane njemačke političare.\nNovi izvještaj BND-a predstavlja, suštinski, ozbiljan zaokret, jer su njemački obavještajci, koliko prošlog ljeta, procjenjivali da Asadov režim neće "preživjeti" 2013. godinu, prije svega zbog logističkih problema vojske i sve većeg broja dezertera.\nOd tada se situacija dramatično promijenila, pa je Šindler njemačkim političarima predstavio vojne mape na kojima se vidi da vladine snage imaju čvrste linije snabdijevanja municijom, kao i da je riješen problem goriva za oklopna vozila i avione.\n"Ovakvo stanje omogućava Asadovim snagama da se odupru napadima ustanika i povrate položaje koje su, prethodno, izgubili", navodi Špigl, dodajući da "Asadova vojska nije dovoljno jaka da u potpunosti porazi pobunjenike".\nOva ocjena njemačkih obavještajaca, čini se, odgovara stvarnom stanju na terenu, pošto su Asadove snage uspjele da preuzmu inicijativu u regionu koji se proteže od Damaska do Homsa, a pobunjenici su protjerali ustanike iz nekoliko naselja u prijestonici i presjekli im linije snabdijevanja.\nIstovremeno, smatra BND, ustanici, u čijim redovima se bori i nekoliko grupa islamista povezanih sa Al Kaidom, suočeni su sa ozbiljnim problemima, prije svega zbog međusobnih trvenja rivalskih jedinica. Da stvar po ustanike bude gora, Asadove snage su uspjele da presjeku nekoliko vitalnih komunikacija, čime su onemogućili evakuaciju ranjenika.\n"Ukoliko se sadašnji trendovi nastave, vladine snage će do kraja godine preuzeti potpunu kontrolu nad južnim dijelom Sirije, pa će pobuna opstati samo na sjeveru, gdje dominiraju kurdske brigade", naveo je šef njemačkih obavještajaca.\nBND, takođe, smatra da su male šanse da će doći do ozbiljnih pregovora između zaraćenih strana, prije svega zbog loše koordinacije političkih predstavnika pobunjenika, koji se uglavnom nalaze van Sirije, i boraca, koji, uostalom, i ne priznaju njihov autoritet.


Već pola godine nakon pada Miloševićeve Vlade Hanns Seidel Fondacija je započela svoju razvojno-političku delatnost u Beogradu u cilju unapređenja državne administracije i izgradnje institucija. Kancelarija u Beogradu sprovodi od 2002. godine obrazovno-političke aktivnosti u Crnoj Gori, nekadašnjoj članici Državne zajednice a danas nezavisnoj državi.\nTežište projekta predstavljaju mere za izgradnju demokratskih struktura i ostvarivanje uslova za vladavinu prava, pluralizam i tolerantnost prema nacionalnim manjinama. Pored toga, prioriteti rada odnose se na usavršavanje kvalifikovanih stručnih kadrova koji su orijentisani na razvoj u oblasti javne uprave i industrije. Posebna pažnja se posvećuje podršci mladim političarima i multiplikatorima u okviru različitih stručnih oblasti.\nPostavljeni cilj i dalje ostaje pružanje podrške Srbiji i Crnoj Gori na njihovom putu ka pristupanju Evropskoj uniji kao i tokom njihovog usklađivanja sa standardima i direktivama Evropske unije. Podrška se ostvaruje putem organizovanja konferencija, angažovanja stručnjaka, savetodavnih angažovanja, sprovođenja obuka i stručnih usavršavanja, seminara i objavljivanjem publikacija.\nKancelarija Hanns Seidel Fondacije u Beogradu se u okviru tekuće faze projekta koncentrisala na sledeće sektore pri organizovanju manifestacija u Srbiji i u Crnoj Gori.\nKomunalna i centralna uprava\nPolicija i unutrašnja bezbednost\nKancelarija Hanns Seidel Fondacije u Beogradu u saradnji sa partnerskim institucijama u Srbiji i u Crnoj Gori priprema, koordinira i realizuje sve mere u okviru Projekta. Sa našim partnerskim organizacijama ostvarujemo dugogodišnju saradnju, koja se bazira na uzajamnom poverenju.


Kostolac, 28. april 2021.\nPredsednica Vlade Republike Srbije Ana Brnabić obišla je danas postrojenje za odsumporavanje u bloku B u TE "Kostolac", koje ispunjava najstrože ekološke standarde EU, poručivši da je zaštita životne sredine jedan od tri prioriteta Vlade, što govori o stepenu razvoja Srbije.\nOna je napomenula da je tadašnja vlada, uprkos poplavama, ekonomskim problemima i potrebi za fiskalnom konsolidacijom, ipak donela odluku da uloži 130 miliona dolara u izgradnju filtera u TE "Kostolac", prvog filtera za odsumporavanje na jednoj našoj termoelektrani.\nU poseti TE "Kostolac" bile su i potpredsednica Vlade i ministarka rudarstva i energetike Zorana Mihajlović, ministarka zaštite životne sredine Irena Vujović, kao i v.d. direktora EPS-a Milorad Grčić.\nPostrojenje za odsumporavanje u Kostolcu u skladu sa propisima EU\nPredsednica Vlade Republike Srbije Ana Brnabić, potpredsednica Vlade i ministarka rudarstva i energetike Zorana Mihajlović i ministarka zaštite životne sredine Irena Vujović posetile su danas Termoelektranu „Kostolac”, gde su obišle postrojenje za odsumporavanje u bloku „Kostolac B”.\nMihajlović je tom prilikom istakla da su predstavnice Vlade danas u Kostolcu videle da su emisije sumpor-dioksida i praškastih materija niže nego u Evropskoj uniji i da su u skladu sa onim što je propisala Energetska zajednica.\nOvo je i jasna poruka kako se Vlada Srbije odnosi prema zaštiti životne sredine i energetici, podvukla je ona i naglasila da Ministarstvo rudarstva i energetike i Ministarstvo zaštite životne sredine zajedno rade u cilju zelene Srbije i zelene energetike.\nPotpredsednica Vlade je podsetila na to da su usvojena četiri nova zakona, kao i da se priprema nacionalni plan za klimu i energetiku, kao i strategija za energetiku do 2050. godine.\nSve to radimo da bismo imali zelenu energiju i minimum 40 odsto energije proizvedene iz obnovljivih izvora do 2040. To ne znači da ćemo odmah da gasimo termoelektrane, već da ćemo uraditi sve da emisije štetnih materija svedemo na minimum i niže u odnosu na one propisane u EU, naglasila je ona.\nMihajlović je, govoreći o zagađenju reke Pek, istakla da je „Ziđin“ samo jedan od zagađivača i da će Ministarstvo za zaštitu životne sredine i Ministarstvo rudarstva i energetike sa svojim inspekcijama izaći na teren i utvrditi ko su ostali.\nKompanija „Ziđin” radi ono što je njihov zadatak i 30. aprila će to biti provereno od strane naše inspekcije. Međutim, to nije dovoljno. Utvrdićemo ko su ostali zagađivači, a verujemo da tu ima i kanalizacije, naglasila je ona.\nPotpredsednica Vlade je, odgovarajući na pitanja novinara, rekla i da je ovo godina važnih odluka u rudarstvu i energetici, na putu ka energetskoj tranziciji i zaštiti životne sredine.\nU skladu sa tim, ona je saopštila da nikakav ugovor nije potpisan sa kompanijom „Rio Tinto“ i da je u toku izrada studija o proceni uticaja na životnu sredinu, te će tek nakon toga, kada svaki građanin Srbije bude upoznat sa svime, biti doneta odluka.\nDržava i Vlada, kako je podvukla, rade otvoreno i pregledno i nijedna odluka neće se donositi dok ne budu svi upoznati i ako nije sve u skladu sa zakonom.\nPrema njenim rečima, istraživačka prava znače da neka kompanija može, i to ukoliko je ispunila sve uslove, da dobije pravo da istražuje, ali to ne znači i pravo da eksploatiše neku rudu.\nDa bi neka kompanija mogla da sprovodi geološka istraživanja u bilo kom delu Srbije, mora da ima dozvolu i saglasnost vlasnika zemlje da to radi, objasnila je Mihajlović.\nOna je precizirala da su bušotine u procesu istraživanja prečnika pet do deset centimetara i nema razloga da neko zbog toga kod ljudi širi strah. Sama istraživanja traju godinama da bi se videlo da li uopšte ima uslova za eksploataciju.\nKonačno, kako je napomenula, ova istraživanja su važna ne samo za kompanije, nego i za državu, da bismo znali kakvim resursima raspolažemo i koliko smo nekom rudom bogati.\nVujović je naglasila da su postrojenja za odsumporavanje dimnih gasova od ključnog značaja za redukciju zagađenja koje dolazi iz termoelektrana, jer doprinose tome da se emisija sumpor-dioksida svede na minimum.\nOna je objasnila da je ovo prvi sistem za odsumporavanje dimnih gasova koji je izgrađen u Srbiji, ocenivši da izgradnja ovakvih sistema približava Srbiju EU standardima.\nPrema njenim rečima, ono što je izuzetno važno kada govorimo o aerozagađenju jeste da ovakva postrojenja dovode do smanjenja emisija zagađenja, tako da je u jednom bloku emisija sumpor-dioksida smanjena 115 puta, a u drugom približno 40 puta.\nPostrojenje je urađeno po svim evropskim standardima i ima sve potrebne saglasnosti Ministarstva zaštite životne sredine, podvukla je Vujović i dodala da je smanjenje zagađenja iz starih i velikih postrojenja u skladu sa Nacionalnim planom za smanjenje emisija (NERP), koji je Vlada usvojila prošle godine.\nBorbu protiv aerozagađenja vodimo na više paralelnih koloseka, a ne samo kada je reč o starim i velikim postrojenjima. Borimo se i putem konkursa za lokalne samouprave za zamenu kotlova pravnih i fizičkih lica, kao i za pošumljavanje, objasnila je ministarka.\nTakođe, kako je dodala, država se trudi da smanji zagađenja koja dolaze od velikih i manjih zagađivača, a, kada je reč o kotlarnicama, prenela je da je insistirala na tome da se svi projekti realizuju nakon grejne sezone, kako bismo već u ovoj godini videli rezultate.\nVujović je naglasila da će se u ovoj godini početi sa projektom kompletne zamene kotlarnice u Kragujevcu iz sredstava evropskih partnera.\nOvo je samo početak, a nakon realizacije započetih i projekata koji su u planu kvalitet vazduha biće osetno bolji, zaključila je ministarka.\nPredstavnik „Elektroprivrede Srbije” Miroslav Tomašević rekao je da je u toku probni rad pomenutog postojenja, te da očekuje upotrebnu dozvolu do oktobra.\nOn je dodao da postrojenje radi punim kapacitetom i u skladu je sa svim propisima EU i naše države.


Turska osveta: Gulenovu porodičnu kuću žele da pretvore u javni toalet - 27.07.2016, Sputnik Srbija\nTurska osveta: Gulenovu porodičnu kuću žele da pretvore u javni toalet\nKuću u kojoj se rodio turski opozicioni propovednik Fetulah Gulen žele da pretvore u javni toalet, piše Indipendent, pozivajući se na turske medije. 27.07.2016, Sputnik Srbija\nvesti, turska, fetulah gulen\n19:03 27.07.2016 (Osveženo: 19:21 27.07.2016)\nKuću u kojoj se rodio turski opozicioni propovednik Fetulah Gulen žele da pretvore u javni toalet, piše Indipendent, pozivajući se na turske medije.\nGulen spreman za izručenje u Tursku\n17 Jul 2016, 19:33\nU Ankari smatraju Gulena glavnim inicijatorom puča koji samo što nije doveo do obaranja turskog vladajućeg režima. Sam opozicionar se u ovom trenutku nalazi u SAD. Turska traži njegovo izručenje, ali američke vlasti traže dokaze njegove umešanosti u zaveru.\nPisac, političar i javni poslenik Fetulah Gulen rodio se u jednospratnoj kuću u selu Korudžuk (provincija Erzurum). Stanovnici ovog sela su predložili da se ona pretvori u javni toalet. Lokalni novinar Latif Simsek je rekao: „Mislio sam da je to šala, a zatim je pozvao gradonačelnik Erzuruma, koji ga je uverio da je to istina“.\nRanije se u turskim medijima pojavila informacija o neobičnom načinu komunikacija koji su koristili predstavnici tajne organizacije na čelu sa Gulenom. Saopšteno je da su se oni sporazumevali digitalnim i slovnim kodovima na novčanici od jednog dolara.\nPrema podacima turskih novinara, Gulen je izabrao novčanice dolara jer se na njoj nalazi masonska simbolika.


Sudije traže odlazak Stepanovića - Domaći fudbal, Fudbal, Top News\nŽELJKO OBRADOVIĆ SMENJEN: Dimitris Itudis dolazi umesto najtrofejnijeg trenera Evrope!\nSudije traže odlazak Stepanovića\nAleksandar Milosavljević 26.08.2013., 21:22\nOdbor za zaštitu integriteta fudbalskih sudija saopštio je da pozdravlja odluku Tomislava Karadžića da podnese ostavku na mestu predsednika nacionalnog saveza, ali da to nije jedino rešenje problema u srpskom fudbalu.\nKako je navedeno u pismu Odbora, problemi se neće rešiti sve dok se sa mesta predsednika Udruženja fudbalskih sudija Srbije i prvog čoveka Sudijske komisije ne smeni Bogoljub Stepanović.\n„Stepanović je, između ostalog, odgovoran za uputstvo dato fudbalskim sudijama, da kapitenima ekipa koje u znak protesta zbog stanja u fudbalu zakasne sa izlaskom na teren bez pravnog pokrića dodele žuti karton“, navele su udružene sudije.\nOni su istakli da takvog pravila nema ni u jednom propisu Fudbalskog saveza Srbije, Evropske fudbalske unije, niti Svetske fudbalske federacije.\nNavodi se da je proizvoljno naređenje da se kažnjavaju kapiteni dato samo zato da bi se klubovi koji su protestovali protiv stanja u srpskom fudbalu zastraše i da se zaštiti pozicija aktuelnog rukovodstva FSS, čiji je deo i Bogoljub Stepanović.\nUdruženi arbitri su naveli da je Stepanović „zloupotrebio službeni položaj, izmanipulisao i ponizio fudbalske sudije, stavio ih u funkciju jedne od strana u sukobu u fudbalskoj organizaciji i ugrozio njihov kredibilitet i integritet“.\n„Sudije nisu smele da se mešaju u ovaj sukob jer je njihov posao da sude, a ne da budu oruđe u rukama fu balskih mešetara“, navodi se.\nStepanović je, kako se navodi, ugrozio preko 7.000 časnih sudija kako bi zadržao svoj položaj.\n„On je doveo sudijsku organizaciju do pozicije da je gledaoci nazivaju ‘mafijaškom'“, stoji u saopštenju.\nOdbor za zaštitu integriteta sudija je naveo i da toj organizaciji iz dana u dan prilazi sve veći broj sudija i kontrolora, ali da ne želi da objavi njihova imena zbog neželjenih posledica.\n„To radimo iz činjenice jer pojedini poslušnici Stepanovića i njemu slični poslednjih dana prete pojedinim članovima Odbora. O tome imamo izjave, a protiv tih sudijskih funkcionera će biti podnete i krivične prijave“, navodi se u pismu.\nOdbor je pozvao sve aktivne i neaktivne sudije i kontrolore da se priključe u pokretanju formalne smene Stepanovića. Takođe se u saopštenju zahteva da se do izbora novih organa u FSS smeni Sudijska komisija „koja je uzrok brojnih neregularnosti u srpskom fudbalu“ i da se imenuje privremena komisija koja će voditi suđenje do izbora legalnih organa.\nPrethodna vest Bulije uveren da Kimi ostaje\nSledeća vest Odom nije nestao\nBulije uveren da Kimi ostaje\nOdom nije nestao


ZAVRŠEN SASTANAK U PRIŠTINI Haradinaj: Hoti da traži priznanje Kosova u Beloj kući\nPredsednik Alijanse za budućnost Kosova Ramuš Haradinaj izjavio je da današnji sastanak lidera stranaka sa premijerom Avdulahom Hotijem "nisu bila laka dva sata" i dodao da je od Hotija zahtevao da u Beloj kući zatraži priznanje Kosova od zvaničnog Beograda.\nHaradinaj je kazao da na sastanku nije bilo reči o kandidatu za predsednika Kosova.\n"Sa Isom Mustafom, Avdulahom Hotijem i Fatmirom Ljimajem nismo razgovarali o pitanju izbora predsednika", rekao je Haradinaj za RTV Dukađini.\nHaradinaj je rekao da ga zabrinjava to što dužina trajanja pregovora o konačnom sporazumu između Beograda i Prištine nije definisana.\n"Današnji sastanak bio je priprema za sastanak 4. septembra (u Vašingtonu). Nismo razgovarali o pitanju izbora predsednika. Razgovarali smo o procesu dijaloga u celini", rekao je Haradinaj.\nVučić: Razgovori u Vašingtonu pomereni, postoji mogućnost da se POJAVI I TRAMP; Vlada u prvoj polovini septembra\nDodao je da sastanak nije bio lak, ali da je bio iskren.\n"Pokušao sam da razjasnim svoju analizu da je dijalog započet bez jasnoće vremenskog trajanja do epiloga, a i pitanje novih tema je dvosmisleno za Kosovo", rekao je Haradinaj.\nNaveo je da Kosovo treba da istupi sa zahtevom za priznanje od strane Srbije, prenelo je Kosovo onlajn.\nHaradinaj je uveren da se u Vašingtonu neće razgovarati samo o rešavanju problema ekonomske prirode.\nHaradinaj najavio brzo formiranje Hotijeve vlade


DEMOS: Djelovati na diskriminatorsku politiku SDA\nDavor pokazao da ima video sa kamere Raiffeisen banke!\nNaslovna/Politika/DEMOS: Djelovati na diskriminatorsku politiku SDA\nNedjelja, 10. Februar, 2019.\nDemokratski savez /DEMOS/ osudio je danas institucionalnu, antidejtonsku i diskriminatorsku politiku i praksu SDA prema Republici Srpskoj i Srbima u BiH i zatražio od međunarodne zajednice i svih političkih aktera jasne odgovore i djelovanje.\nDEMOS je, nakon konstatnih napada na srpski narod u BiH i njegove političke prestavnike i institucije, u kojima svojim lažnim konstrukcijama godinama prednjači vrh najjače bošnjačke partije – SDA, uputio otvoreno pismo javnosti, međunarodnoj zajednici i svim političim akterima od kojih traži djelovanje.\nIz DEMOS-a navode da su diskriminatorskoj politici posebno izloženi Srbi u Federaciji BiH koji nisu napuštali svoje domove i povratnici u ovaj entitet.\n“To se naročito ispoljava sprečavanjem povratka različitim mjerama, uključujući fizičke napade na povratnike, zastrašivanje, uništavanje i državnu otimačinu imovine, te neprocesuiranje ovih slučajeva, sprečavanjem zapošljavanja u javnim institucijama FBiH i pored ustavne garancije da će to svima biti omogućeno na jednak način”, navode iz DEMOS-a.\nDiskriminatorska politika i praksa prema Republici Srpskoj i Srbima u BiH, kako se navodi, ogleda se i u negiranju zločina nad srpskim narodom, te opstruisanjem svih sudskih procesa za ratne zločine počinjene nad vojnicima JNA i srpskim narodom.\nOva diskriminatorska politika vidljiva je i uskraćivanjem prava na obrazovanje i onemogućavanjem upotrebe srpskog jezika i ćirilice, iako to ustavi u BiH, Odluka Ustavnog suda BiH i svi međunarodni instrumenti o ljudskim pravima garantuju.\nIz DEMOS-a navode da se održavanjem asimetričnih ustavnih rješenja i neefikasnog mehanizma zaštite vitalnog nacionalnog interesa, takođe vrši diskriminatorska politika, što je posljedica odbijanja potpune implementacije odluke Ustavnog suda BiH o konstitutivnosti naroda, te otvorenim suprotstavljanjem implementaciji odluka Ustavnog suda BiH od institucija FBiH, te rušenjem antifašističkih spomenika u FBiH, kojim je obilježeno stradanje Srba u Drugom svjetskom ratu.\nKako je navedeno diskriminacija prema Srbima se ogleda i u svjesnoj i stalnoj radikalizaciji političkih prilika putem javnih istupa najviših funkcionera SDA, medijskom satanizacijom Srba i Republike Srpske i svih njihovih političkih lidera, višegodišnjim zataškavanjem i neprocesuiranjem napada na predsjednika Srbije Aleksandra Vučića u Srebrenici, poslije čega se nijedan Srbin ne osjeća bezbjednim.\n“Izvor ovakvog diskriminatorskog, antidejtonskog i necivilizacijskog djelovanja nalazi u nastojanju politike SDA da političkim sredstvima ostvari ratne ciljeve proklamovane u `Islamskoj deklaraciji` Alije Izetbegovića”, navodi se u pismu.\nDEMOS je pozvao sve kadrove političkih partija iz Republike Srpske u tijelima zakonodavne i izvršne vlasti da, koristeći sve raspoložive pravne instrumente, odmah počnu sa osporavanjem diskriminišućih odredbi u ustavima i zakonima pred nadležnim institucijama, radi postizanja pune konstitutivnosti Srba u Federaciji BiH /FBiH/.\n“Osuđujemo inertnost i pasivnost međunarodne zajednice, prije svega Kancelarije visokog predstavnika u BiH, u pogledu obaveze sprječavanja diskriminatorskog i antidejtonskog djelovanja vlasti Federacije BiH”, navode iz ove stranke.\nIz DEMOS-a najavljuju da će traži reformu pravosudnog sistema BiH, kao i transformaciju Visokog sudskog i tužilačkog savjeta BiH i njegovih nadležnosti, kako bi se vratilo povjerenje građana u cjelokupni pravosudni sistem.\n“DEMOS smatra da se povjerenje i budućnost mogu graditi isključivo na istini i odricanjem od politika bošnjačkog šovinizma, koje za cilj imaju pokušaj unitarizacije BiH”, navodi se u saopštenju.\nDEMOS pozdravlja formiranje komisija Vlade Republike Srpske koje bi trebalo da daju istinitu o svim zločina počinjenim u Srebrenici i Sarajevu u ratnom periodu od 1992. do 1995.\nIz ove stranke podsjećaju da Vlada FBiH nikada nije postupila po nalogu Doma za ljudska prava BiH i nije formirala komisiju koja je trebalo da sačini izvještaj o stradanju Srba u Sarajevu.\n“Ništa nije uradila ni Komisija Savjeta ministara BiH iz 2006. jer zbog opstrukcije SDA prestala sa radom. Sve to daje pravo Republici Srpskoj i srpskom narodu da formira kompetentne komisije koje će naučnim metodama objetivno utvrditi šta se zaista desilo u Srebrenici i Sarajevu u toku cijelog rata”, navedeno je u saopštenju.\nDEMOS od Savjeta za sprovođenje mira očekuje da nedvosmisleno podrži nepristrasan rad ovih međunarodnih komisija kako bi se dopunila slika rata u BiH, skrojena političkim odlukama i političkim presudama na štetu srpskog naroda.\n“Pozivamo funkcionere FBiH, posebno iz reda SDA, da se konačno suoče sa istinom o počinjenim ratnim zločinima i nad srpskim narodom u proteklom ratu, kao i nastavkom ratne politike u mirnodopskim uslovima”, navodi se u saopštenju.\nDEMOS ističe da su neslužbeni rezultati popisa iz 2013. godine utvrdili stravičnu istinu o brutalnom etničkom čišćenju i masovnom progonu Srba u Federaciji BiH, koje bošnjačke političke partije, sa SDA na čelu, odbijaju da priznaju.\n“Podsjećamo da je na teritoriji FBiH do rata živjelo oko 600.000, a prema neslužbenom popisu iz 2013. bilo ih je svega 56.550 ili 2,55 odsto. Najdrastični primjer etničkog čišćenja Srba u proteklom ratu sa područja FBiH je grad Sarajevu”, navedeno je u saopštenju.\nIz ove stranke podsjećaju da je u Sarajevu prije rata živjelo oko 90.000 Srba, a po neslužbenim rezultatima popisa iz 2013, u federalnom Sarajevu živi oko 10.400 Srba. Situacija je slična i u drugim gradovima u FBiH kao što su Mostar, Zenica, Tuzla i drugi.\n“Pozivamo bošnjačke političke partije, prije svih partiju koja je dobila najviše glasova – SDA, da sprovedu odluku Ustavnog suda BiH broj U 4/04 od 31. marta 2006. godine kojom je utvrđeno da Zakon o grbu i zastavi Federacije BiH nije u skladu sa Ustavom BiH i međunarodnom konvencijama o ukidanju svih oblika diskriminacije”, navodi se u saopštenju.\nIz DEMOS-a podsjećaju da je istom odlukom Ustavnog suda naloženo Parlamentu FBiH, u kojem SDA čini većinu sve ove godine, da u roku od šest mjeseci izmjeni obilježja kojima je diskriminisan srpski konstitutivni naroda u FBiH, što nije provedeno punih 13 godina.\nDEMOS poziva bošnjačke političkih partije, prije svih SDA, da odgovori na pitanja koliko je Srba ubijeno u Sarajevu u proteklom ratu i poslije njega, koliko je srpskih ljekara, profesora univerziteta, umjetnika, novinara, inženjera, pravnika i drugih protjerano i zauvijek napustilo ovaj Sarajevo?\nIz DEMOS-a pitaju i gdje je kulturno blago Srba i šta je sa vraćanjem imovine pojedincima, kao i Srpskoj pravoslavnoj crkvi na širem području grada Sarajeva, te zbog čega se na srpskim imanjima oko Sarajeva danas vrši plansko naseljavanje Arapa?\n“DEMOS očekuje od institucija BiH da konačno primoraju vlasti Federacije da sprovedu odluku o konstitutivnosti srpskog naroda u FBiH. DEMOS traži da u skladu sa odlukom o konstitutivnosti srpski jezik i ćirilicu uvedu u osnovne škole na cijeloj teritoriji FBiH i postane ravnopravno pismo u upotrebi u svim institucijama u FBiH i BiH”, saopšteno je iz ove stranke.\nFormiranje opštinskih organizacija DEMOSA do polovine maja\nPonedjeljak, 22. April, 2019.\nDodik: Vladajuće stranke u RS postigle sporazum o zajedničkom djelovanju\nČetvrtak, 18. April, 2019.\nGUŽVA NA IZLAZNIM VRATIMA: Odlazak iz DNS-a razmatra i Đorđe Popović, poslanik iz Bijeljine\nNajnovija istraživanja u BiH: SNSD i SDA imaju najveću podršku, radikali pali na jedan posto\nSrijeda, 10. April, 2019.\nPodmetači za klupe – poklon Miće Mićića penzionerima\nSrijeda, 24. April, 2019.\nUtorak, 23. April, 2019.\nZbog Krunićevog ubistva Narodna skupština zakazala vanrednu sjednicu Kolegija\nNa početku sjednice NS RS pauza na zahtjev kluba poslanika PDP-a\nBIL Banjaluka 2019\n„BIO JE OLIČENJE PRKOSA, IZA UBISTVA STOJE KRUPNI INTERESI“ Stanivuković šokiran likvidacijom njegovog tetka Utorak, 23. April, 2019.\nOsobe koje se dovode u vezu sa ubistvom Krunića već uhapšene Utorak, 23. April, 2019.\nSektor sekjuriti: Slaviša Krunić i Žarko Pavlović tragično preminuli Utorak, 23. April, 2019.\nKo su braća Ćulum uhapšena u Sanskom Mostu Utorak, 23. April, 2019.\nPreminuo policajac Slađenko Tubin Ponedjeljak, 22. April, 2019.\nKO JE BIO UBIJENI SLAVIŠA KRUNIĆ “Nema tu mafije, on nije takav čovjek” Utorak, 23. April, 2019.\nZbog ubistva Krunića u Sanskom Mostu uhapšena braća Ćulum Utorak, 23. April, 2019.\nPronađena droga, šest lica uhapšeno tokom vikenda u Banjaluci Ponedjeljak, 22. April, 2019.\nKrvavi Uskrs u Prijedoru: Pokušao ubiti suprugu, ranio oca i kćerku, pa usmrtio policajca Ponedjeljak, 22. April, 2019.\nUbijen banjalučki biznismen Slaviša Krunić Utorak, 23. April, 2019.\nDabi vršnjačko nasilje nestalo,potreban je ošti zakon,jače k...\nBraća Ćulum bili česti gosti u vili Draška Stanivukovića? FOTO\nDnevni horoskop za 24. april 2019: Bikovi “glade” nesporazume, Rakovima dodatni prihodi, Jarac slaže kockice…\nĐere nakon drame sa Gulbisom u četvrtfinalu Budimpešte\nPreminula pjevačica Dubravka Nešović\n“Kraljevi” prvi učesnici F-4 Evrolige\nBraća Ćulum sprovedeni u Upravu za organizovani kriminal\nSkarlet Johanson oduševila osmijehom i zavodljivom haljinom\nPorno sajt u misiji spašavanja pčela od izumiranja\nBanjaluka BiH David Dragičević Davor Dragičević Gradska uprava horoskop igra izbori Milorad Dodik MUP Policija Pravda za Davida Sarajevo SDS SNSD SRNA tužilaštvo Vrijeme


Ministar građevinarstva, saobraćaja i infrastrukture Srbije Tomislav Momirović potpisao je danas izmenu i dopunu Pravilnika o posebnoj vrsti objekata i posebnoj vrsti radova što će omogućiti smanjenje troškova priključka na gasovodnu mrežu JP “Srbijagasa” i do 100.000 dinara, saopštio je njegov kabinet.\nGrađani do sada plaćali za priključak i 200.000 RSD\nUkazano je da su građani izgradnju priključka na distributivnu gasovodnu mrežu do sada plaćali iznos i do 200.000 dinara, čime je bilo obuhvaćeno pribavljanje dokumentacije koja se odnosi na lokacijske uslove za izgradnju priključka, rešenje o odobrenju za izvodjenje radova i prijavu početka izvodjenja radova.\nIzmenama Pravilnika je obezbedjeno da troškovi gradjana prilikom priključenja na gasovodnu mrežu budu umanjeni i do 100.000 dinara, što znači da će gradjani plaćati samo troškove tipskog priključenja na sistem za distribuciju prirodnog gasa na osnovu odluke o visini troškova i saglasno metodologiji, navedeno je u saopštenju.\nProcenjeno je da će ovakva izmena znatno olakšati gradjanima da regulišu pitanje prelaska na gas, jer više od 95 odsto potencijalnih korisnika predstavljaju građani koji imaju objekte iz kategorije A, površine do 400 kvadrata (porodične kuće, vile, vikendice, letnjikovci…).\nDo sada su se administrativni troškovi pribavljanja svih potrebnih uslova, saglasnosti i rešenja za izgradnju priključka na distributivnu gasovodnu mrežu JP “Srbijagas” i to bez troškova izrade geodetskog snimka postojećeg stanja na katastarskoj podlozi (КTP), troškove izrade Idejnog rešenja (IDR) i troškove izrade Idejnog projekta (IDP), veoma razlikovali od slučaja do slučaja i kretali su se u rasponu od 30.000 do 80.000 dinara.\nКada se ovome dodaju troškovi izrade КTP, IDR i IDP (koji se obezbeđuju na tržištu i koji su neophodni da bi se mogao podneti zahtev), minimalni iznos ukupnih administrativnih troškova izgradnje priključka na distributivnu mrežu bio je ne manji od 60.000,00 dinara, a u nekim slučajevima i opštinama pemašivao i 100.000 dinara.


Sportisti sa invaliditetom čuvaju uspomenu na svog drugara - Sportske vesti - Savremenisport.com\nNaslovna :: Sportske vesti ::\tSportisti sa invaliditetom čuvaju uspomenu na svog drugara\nPočetkom aprila prošle godine iznenadna smrt je zauvek iz naših redova otrgla mladog, uspešnog i svestranog sportistu i nada sve dobrog i omiljenog drugara – u 26.godini preminuo je Marko Lazić.\nRetke su sportske discipline u kojima ovaj divni slabovidi mladić nije pokazao svoje umeće i mogućnosti – bio je baš za 2014.g. prvak Beograda u kuglanju u svojoj kategoriji, član golbal ekipe SD «Napredak» ali i bio u ekipi Grada, ali ništa manje nije voleo fudbal i košarku, posebno.\nSa željom da se sačuva uspomena na ovog plemenitog i uspešnog mladog čoveka, njegovi brojni sportski prijatelji pokrenuli su inicijativu da se održi turnir koji bi postao tradicionalan a koji bi bio baš njemu posvećen i ova ideja je kod svih podržana i prihvaćena.\nU tom pogledu, Sportski savez osoba sa invaliditetom Beograda organizuje turnir u malom fudbalu koji će pod nazivo Memorijal «Marko Lazić» biti održan u dan 06.aprila (ponedeljak) U SC Olimp u balonu za mali fudbal sa početkom od 10,00 sati a čije održavanje je podržao i omogućio Grad Beograd–Sekretarijat za sport i omladinu.\n+ Memorijalni turnir u malom fudbalu Ma...\n+ Naš grad bio dobar domaćin sportist...\n+ Golf stiče sve veću popularnost me�...\n+ Kuglaši sa invaliditetom na Adi za t...


Moskva – čelik, zlato, led i... istorija\nNaslovna » Avio karte » Destinacije » Moskva – čelik, zlato, led i… istorija\nKatarina Vidaković 18. maj 2015. Destinacije Postavite komentar\nSvetski lanci hotela u Moskvi imaju najluksuznije predstavnike, pa Radisson Royal, Ritz-Carlton, Baltschug Kempinski, Mariott, Savoy izgledaju kao raskošne palate. Tu su i moderni Lotte, Golden Ring, Novotel, ali i nešto skromniji Arbat House, Maxima Panorama, Aeropolis, Ibis…\nCrveni trg je središnji prostor Moskve, na kojem su Crkva Svetog Vasilija Blaženog, Lenjinov mauzolej, Državni istorijski muzej, GUM tržni centar. Na trg se nastavlja jedno od najznačajnijih mesta ruske istorije – utvrđeni kompleks Moskovski Kremlj, u čijem su sklopu Saborni trg, četiri palate i tri crkve, patrijaršijski dvor, spomenici…\nPored brojnih vrednih sadržaja, muzeja i impresivnih zdanja, u Kremlju je i rezidencija predsednika Rusije. Hram Hrista Spasitelja od belog mermera sa zlatnim kupolama, čuveni Moskovski metro, Tretjakovska galerija koja poseduje najveću rusku kolekciju umetničkih dela, Boljšoj teatar, Puškinov muzej… samo su neka od mesta obavezna za obilazak.\nMoskva je grad istoimene reke, zelenila, parkova, vrtova, ali i grad oblakodera, mesto na kojem se meša prošlost sa najnovijim svetskim trendovima u umetnosti, zabavi, modi… U starom delu ulice Arbat su galerije, kafeterije, restorani, opuštena atmosfera, a novi deo iste ulice prostor je ekskluzivnih noćnih klubova i burnog provoda. Moskovljani kupuju u velikim i brojnim šoping centrima, kojih ima i u centru grada.\nNajbolje vreme za boravak u Moskvi je kasno proleće, kada vreme, sa temperaturama oko 18°C, postaje prijatno. Leto je, naravno, još toplije, temperature za oko 5°C više, ali su cene u Moskvi u vrhu turističke sezone visoke. Jesen brzo prelazi u dugu i hladnu zimu, sa prosečnim temperaturama 5-6°C ispod nule, pa je boravak na otvorenom neprijatan.\nAvio karte Moskva\nIz Beograda za Moskvu direktne letove imaju avio-kompanije Air Serbia i Aeroflot, sa aerodroma „Nikola Tesla“ Beograd. Cena povratne karte je od 275 €.\nPovratna karta sa presedanjima u Cirihu, Ženevi, Beču, Frankfurtu ili Minhenu, sa avio-kompanijama Swiss, Austrian Airlines ili Lufthansa može da košta do 70 € manje.\nDirektan let između Beograda i Moskve traje od dva sata i pedeset minuta, a let sa jednim presedanjem najmanje pet sati. Međunarodni aerodrom Šeremetjevo do kojeg saobraćaju avioni na direktnim letovima, nalazi se oko 28 kilometara severozapadno od centra grada.\nTagoviavio karte moskva evropa moskva rusija\nPrethodni Intervju: Tatjana Maslani kao Crno siroče\nSledeći Beogradski prolećni festival: Minicity 2015


ŽURNAL SAZNAJE: Tomašević menja Demirela? - SPORTSKI ŽURNAL\nUŽIVO: Crvena zvezda – Braga 0:0 (poluvreme, gosti pretili u finišu)\nŽURNAL SAZNAJE: Tomašević menja Demirela?\nKošarkaški savez Srbije kandidovao generalnog sekretara za najvišu funkciju na predstojećim izborima evropske zone FIBA\nSrpska košarka bi, ukoliko sve prođe u skladu sa našim željama, od maja mogla da ima još jednog predsednika u međunarodnoj sportskoj organizaciji.\nKošarkaški savez Srbije kandidovao je Dejana Tomaševića za predsednika FIBA Evrope, prvog našeg čoveka na čelnoj funkciji ove organizacije.\nTomaševiću će protivkandidati biti dosadašnji predsednik Turgaj Demirel i Siril Kumans, predsednik Košarkaškog saveza Belgije.\nIza Demirela, stoji snažna federacija Turske čiji je predsednik od 1992. godine, treba očekivati da su na njegovoj strani i savezi sa kojima je imao dobru saradnju tokom funkcionerske karijere.\nDejan Tomašević je u funkcionerske vode ušao kao potpredsednik KSS, da bi potom selidbom na operativnu funkciju iskazao svoje menadžerske kvalitete.\nU njegovoj kandidaturi svakako će pozitivne ocene biti vezane za organizaciju prošlogodišnjeg Evropskog prvenstva za kadete u Novom Sadu, zajedničkog kampa FIBA i NBA - „Košarka bez granica” u Beogradu, kao i predstojećeg Evropskog prvenstva košarkašica.\nZa očekivati je da dobije i podršku regionalnih saveza, ipak, o tome će se više znati posle sutrašnjeg sastanka u LJubljani.\nFIBA Evrope nema više snagu kao što je imala pre petnaestak godina u mandatu čuvenog Grka Jorgosa Vasilakopulosa.\nU periodu dok je vodeću reč imao nekadašnji sudija Nar Zanolin izgubila je uticaj, koji se ni za mandata pokojnog Islanđanina Olfura Rafnsona, kao ni za vreme aktuelnog predsednika nije značajno popravio.\nSrbiju trenutno u Bordu FIBA Evrope, najvišem telu ove organizacije, reprezentuje Dejan Bodiroga.\nZa srpsku košarku, ali i za region, bilo bi značajno da Tomašević bude izabran, jer bi to donelo i veću mogućnost za prosperitet.


Nemačka "radi" za Balkan - ebart\nNemačka "radi" za Balkan\nU Berlinu se danas održava konferencija "Zapadni Balkan", na kojoj će učestvovati visoki zvaničnici država regiona - Srbije, Albanije, BiH, Crne Gore, Makedonije i Kosova, Hrvatske i Slovenije, Nemačke i Evropske unije.\n"Želimo da iskoristimo ovaj sastanak kako bi odali priznanje dosadašnjem napretku regiona na putu u Evropsku uniju. Istovremeno, raspravljaćemo o pitanjima koja su odlučujuća za brzinu i uspeh približavanja Zapadnog Balkana EU. Tom prilikom, biće reči i o tome kako države, pa i u okviru regionalne saradnje, mogu da unaprede neophodne reforme", rekao je nemački ministar spoljnih poslova, saopštila je nemačka vlada.\nŠtajnmajer je rekao da se "raduje što u Berlin dolaze njegove kolege iz svih država Zapadnog Balkana i drugi aktivni partneri".\n"Upravo u svetlu aktuelnih medjunarodnih kriza u našem susedstvu, sa svojim kolegama želim da se konsultujem kako zajedničke evropske vrednosti i interese pojačano možemo da izrazimo kroz jednu jedinstvenu evropsku spoljnu politiku", rekao je on.\nU okviru konferencije o zapadnom Balkanu nemačke vlade, Štajnmajer će u 15.00 primiti na konsultacije šefove diplomatija devet zemalja kao i jednog člana Evropske komisije u Vili Borsig u Berlinu.\nUčestvovaće šefovi diplomatija Srbije, Albanije, BiH, Kosova, Hrvatske, Makedonije, Crne Gore, Austrije i Slovenije, Ivica Dačić, Ditmir Bušati, Zlatko Lagumdžija, Enver Hodžaj, Vesna Pusić, Nikola Poposki, Igor Lukšić, Sebastijan Kurc, Karl Erjavec, kao i komesar EU za proširenje Štefan File.\nPosle konsultacija u Vili Borsig, ministri će od 18.00 učestvovati u daljem programu konferencije u uredu nemačke kancelarke.\nU delegaciji Srbije će izmedju ostalih biti i premijer Aleksandar Vučić, kao i prvi potpredsednik Vlade i ministar spoljnih poslova Srbije Ivica Dačić, koji će učestvovati u delu konferencije koji je namenjen ministrima spoljnih poslova i govoriće na panelu "Ekonomsko upravljanje i približavanje EU".\nU ime Evropske komisije, na konferenciji u Berlinu učestvovaće njen predsednik Žoze-Manuel Barozo i komesari za energetiku i proširenje Ginter Etinger i Štefan File.\nNakon skupa, kako je najavljeno, u 17.30 biće održana konferencija za novinare na kojoj će govoriti Merkelova, Barozo i premijer\nAlbanije Edi Rama čija zemlja trenutno predsedava Procesom saradnje u jugoistočnoj Evropi.\nVučić će, kako je najavljeno, na marginama konferencije razgovarati s predsedavajućim Saveta ministara BiH Vjekoslavom Bevandom, premijerom Crne Gore Milom Djukanovićem, ministrom spoljnih poslova Austrije Sebastijanom Kurcom i zamenikom nemačke kancelarke i ministrom ekonomije i energetike Zigmarom Gabrijelom.


Pripreme za popis stanovništva 2021. godine su u toku već duže vreme i biće podložne strogim kontrolama kako bi se sprečila bilo kakva zloupotreba podataka, rečeno je na sastanku parlamentarnog odbora za lokalnu i regionalnu vladu u vezi s tim projektom.\nNajvažnija novina u vezi sa popisom 2021. godine je prikupljanje podataka putem platforme e-Građani i upotreba računara od strane popisivača na terenu za unos prikupljenih podataka, što će poboljšati tačnost i kvalitet podataka, kao i efikasnost i obradu podataka, rekla je direktorka Državnog zavoda za statistiku Lidija Brković.\nPredsednik odbora Ivan Penava podsetio je da brojni aspekti administrativnog i društvenog života zavise od objektivnosti popisa i da je popis iz 2011. godine omogućio manipulaciju podacima. Popis stanovništva zahteva profesionalizam i nepristrasnost, međutim, određene interesne grupe manipulišu podacima kako bi im se dodelilo više sredstava nego što imaju pravo, rekao je on.\nPenava se usprotivio zahtevima da određeni broj popisivača treba da budu pripadnici etničkih manjina, dodajući da ne vidi smisla pitati popisivača o njihovoj nacionalnosti, polu ili verskim uverenjima.\nDodao je da popis stanovništva iz 2011. kaže da Vukovar ima 28.000 stanovnika, a gradske vlasti procenjuju da ima 22.000 stanovnika.\nBrković je rekla da je Državni zavod za statistiku (DZS) garantovao da neće biti nikakvih manipulacija podacima.\nČlanovi odbora takođe su ukazali na rupe u primeni zakona o prebivalištu i na snažne migracione trendove, na šta je Brković rekla da se preciznost podataka može proveriti u odnosu na druge baze podataka koje postoje u EU i drugim zemljama.\nRekla je da Zavod ima nekoliko nivoa kontrole za verifikaciju podataka, dodajući da postoje prekršajne i krivične odredbe za svakoga ko pruža lažne informacije. Brković je priznala da područja kao što je Vukovar zahtevaju mnogo strože kontrole, ali je naglasila da postoje mehanizmi koji će time da se pozabave.\nCilj popisa je utvrđivanje podataka o broju i teritorijalnoj raspodeli stanovništva i osnovnih demografskih, obrazovnih, migracionih, ekonomskih i drugih podataka kao i podataka koji se odnose na domaćinstva i stanovanje.\nPopis će se sprovesti kako bi se zabeležilo stanje od 31. marta 2021. u ponoć. Održaće se između 1. aprila i 7. maja sledeće godine. Građani će imati priliku da samostalno popune popisni obrazac putem interneta od 1. do 10. aprila, dok će popisivači posetiti ona domaćinstva koja nisu popunila onlajn anketu.\nOP/ED: Zabrinutosti oko kiparskog pitanja\nCrna Gora dobila podršku EU u iznosu 53 miliona evra


Utisak je da je najprohodniji put Endija Marija, ni Federerova putanja nije baš puna ’mina’.\nNovaku Đokoviću zapao je verovatno najteži rival za četvrtfinale, a Stan Vavrinka od starta će morati da bude na oprezu.\nPrva runda donosi Novaku Đokoviću sudar sa Džejmsom Vordom, domaćim teniserom koji je prošle godine dogurao do trećeg kola i tu ispao tek u petom setu od Pospišila.\nIpak, najbolji rezultat karijere nije dodatno nadgradio, a u Štutgartu i na Kvinsu ostvario je samo jednu pobedu. S obzirom da će to biti Novakov prvi zvanični meč na travi ove sezone, dobro je da Vord daje ritma i da igra s osnovne linije, pa će Đoković moći da se navikne na uslove.\nI drugo kolo moglo bi da dones sudar sa domaćim igračem, Kajlom Edmundom – on je u solidnoj formi ove sezone, došao je do četvrtfinala na Kvinsu i trenutno drži najbolji rang u karijeri (68. mesto). Đoković je bio bolji od Edmunda u Majamiju ove godine.\nPrema projekciji, Sem Kveri biće Novakov protivnik u trećem kolu, ali i Lukaš Rosol i Tomaž Beluči tražiće svoju šansu. Rosol ima lepa sećanja na 2012. godinu i pobedu nad Nadalom, a i tip je igrača kojeg najbolji inspirišu, malo je nedostajalo da izbaci Vavrinku na startu Rolan Garosa.\nDavid Ferer potencijalni je rival u osmini finala, ali njemu je na putu specijalista za travu Nikolas Mai, kao i Filip Kolšrajber, koji takođe voli da igra na travi više od Ferera.\nSa Nemcem je Novak lako izašao na kraj na startu prošlogodišnjeg Vimbldona, Ferera je dobijao na najvećim turnirima i kada je Španac bio u zenitu, dok je Maija dva puta savladao na tvrdoj podlozi (2012. na Australijan openu izgubio je ukupno dva gema).\nĐoković je dobio verovatno najteži žreb za četvrtfinale – Miloša Raonića, polufinalistu od pre dve godine na Vimbldonu i čoveka koji je bio na korak do finala ovogodišnjeg Australijan opena.\nKanađanin rođen u Podgorici pridodao je svom timu Džona Mekinroa i ta saradnja mogla bi da donese rezultate – Raonić je unapredio igru na mreži, servis mu je verovatno najbolji na Turu, a i utisak je da ima više samopouzdanja u duelu sa najboljima uprkos tome što je nedavno ’ispustio’ Marija u finalu Kvinsa.\nZnak pitanja jeste fizičko stanje jer Miloša često muče povrede, tako je bilo i ove sezone, pa nije uspeo da uhvati pravi kontinuitet posle odličnog Australijan opena. Trava mu jeste omiljena podloga, ali nosioci na putu do Novaka nisu baš najlakši na svetu – Sok, pa Anderson ili Gofan.\nZanimljivi mečevi prvog kola: Sok – Gulbis, Kveri – Rosol.\nTu je još: Nikola Almagro nije dozvolio da ga povrede oteraju u penziju i sada je 46. na svetu. Doduše, trava nikada nije bila njegov fah, a sada igra sa Dutrom Silvom na startu.\nNepoznato ime: Britanac Aleksander Vord ima 26 godina i jedan meč u karijeri na ATP turu, a do sada je četiri puta gubio u prvom kolu kvalifikacija za Vimbldon, da bi mu sada dali ’specijalnu pozivnicu’ za glavni žreb. Igra sa Gofanom na startu.\nPredvodi je Rodžer Federer, sedmostruki šampion i finalista iz prethodne dve sezone, ali nad njegovom formom stoji veliki znak pitanja – telo ga je mučilo ove sezone, propustio je i Rolan Garos između ostalog, a na travi je na pripremnim turnirima dva puta poražen u polufinalu, od Tima i Zvereva.\nIpak, Vimbldon je Federerova druga kuća, a dve nedelje sasvim dovoljan period da se forma i pozitivne senzacije povrate.\nLevoruki Gvido Pelja rival je na startu – igrač sličnog profila bio je na korak do pobede nad Federerom 2010. godine (Alehandro Falja), a u drugom kolu čekaće ga verovatno Ričardas Berankis, Litvanac koji je prošle godine igrao pet setova sa Marinom Čilićem.\nIpak, to nisu rivali kojih bi Rodžer trebalo da se plaši, a to nije ni oscilacijama skloni Aleksandr Dolgopolov, projektovani suparnik u trećoj rundi.\nU osmini finala Federera će verovatno čekati prvi ozbiljniji ispit, ali teško je predvideti ko bi mogao da dođe do tog duela – Simon, Monfis, Šardi i Dimitrov kandidati su za to mesto.\nKei Nišikori čeka u četvrtfinalu, ali Japanac već tradicionalno razočarava na najvećim turnirima i trava mu nije najdraža podloga. Žreb za start mu nije lak, Sem Grot je vlasnik najbržeg servisa u istoriji, ali za razliku od prošle godine, u slaboj je formi i izgubio je u kvalifikacijama i u Notingemu i na Kvinsu.\nDrugo kolo ne bi trebalo da bude problem, a u trećem kolu ga očekuje Kuevas, mada se Žil Miler mnogo lagodnije od njega oseća na travi i prolaz Luksemburžanina do trećeg kola ne bi bio iznenađenje.\nČilić ili Karlović najverovatnije čekaju Keija u osmini finala, obojica su igrali drugu nedelju na Vimbldonu i jasno je da Japanca čeka trnovit put do eventualnog okršaja sa Federerom.\nZanimljivi mečevi prvog kola: Karlović – Ćorić, Monfis – Šardi.\nTu je još: Naš Janko Tipsarević pokušava da se vrati u Top 100 do kraja godine, ali nije imao mnogo sreće sa žrebom, na startu će se sastati sa Žilom Simonom.\nProšle godine u ovo doba igrao je juniorski turnir, a sada će se u prvom kolu seniorskog 18-godišnji Tejlor Fric, sastati sa Stanom Vavrinkom. Tipičan je predstavnik američke škole – oslanja se uglavnom na servis i forhend, ali Fric pokazuje i naznake da bi mogao da bude nešto više od tog tipa igrača.\nVavrinka je angažovao Krajičeka, šampiona Vimbldona iz 1996, da mu pomogne da napokon prođe četvrtfinale na Vimbldonu, a posle tinejdžera iz SAD, čeka ga verovatno okršaj sa Del Potrom, koji bi u nekim drugim okolnostima bio prava poslastica.\nZamislite da je Del Potro bio na vrhuncu kada je Vavrinka doživeo renesansu na pragu četvrte decenije života – sigurno bismo gledali njihove mečeve u kasnijim fazama Slemova, ali zbog povreda Argentinca to nećemo dočekati.\nLukas Pui je u trećem kolu na Vavrinkinom putu, utisak je da je zalutao među nosioce, mada je odigrao nekoliko dobrih mečeva ove sezone.\nProjekcija dalje kaže Bautista Agut ili Tomić – Španac nije baš ljubitelj trave, a u Tomića se čovek ne može pouzdati, mada mu stil igre sa mnogo slajsa i dobrim servisom pogoduje travi, uostalom igrao je četvrtfinale 2011. godine.\nČetvrtfinale bi moglo da donese Vavrinki okršaj sa sopstvenim dvojnikom – Dominik Tim ima vrlo sličan stil igre i ove sezone je u konstantnom napretku.\nIgra dobro na svim podlogama, to je potvrdio titulom u Štutgartu, ali žreb ga nije mazio jer već na startu ide na Florijana Majera, specijalistu za travu koji se vratio na teren posle povrede.\nNedavno u Haleu Majer je pobedio Tima, kojem je doduše malo i nestalo energije jer je odigrao najviše mečeva na ATP turu ove godine.\nDo osmine finala ne bi trebalo da bude problema za Tima, a tamo će ga verovatno čekati ili Tomaš Berdih ili Aleksander Zverev, 18-godišnji Nemac koji pokazuje da ga je Toni Nadal s razlogom označio kao budućeg broja jedan.\nZanimljivi mečevi prvog kola: Tim – F. Majer, Tomić – Verdasko, Vavrinka – Fric.\nVeterani: Mnogo je starijih igrača u ovom delu žreba – Južni, Matje, Tursunov, videćemo može li neki od njih da iznenadi.\nEndi Mari, šampion iz 2013. godine, do osmine finala teško da će se i oznojiti, jedino ako Benoa Per prvo dogura do treće runde turnira koji najviše mrzi, a onda i tu uspe da održi kontinuitet igre kao nikad u karijeri.\nIpak, osmina finala mogla bi da donese potencijalno jedan od najzanimljivijih mečeva na turniru – sudar Marija i Nika Kirjosa. Australijanac, koji je pre dve godine dogurao do četvrtfinala na Vimbldonu, prethodno mora da eliminiše Štepaneka, zatim Lajovića ili Dastina Brauna, a onda verovatno i Felisijana Lopesa.\nŠkot je osokoljen obnovom saradnje sa Ivanom Lendlom i sudar sa Kirjosom bio bi mu prvi pravi test, a u četvrtfinalu projektovani protivnik mu je Rišar Gaske.\nFrancuz je držao Endija na konopcima u Parizu, ali nije uspeo da ga dokrajči u drugom setu i posle je lako izgubio. Sada će se sastati na podlozi koju obojica više vole od šljake, a Gaske je dva od tri svoja Gren slem polufinala igrao na Vimbldonu.\nPoslednje baš prošle godine kada je u spektakularnom duelu izbacio Vavrinku u četvrtfinalu.\nGaske će i sada biti favorit za prolaz u četvrtfinale – na putu mu je naš Viktor Troicki, zatim i tek oporavljeni Conga ili Izner koji se ne kreće baš dobro na travi i samo je dva puta došao do treće runde.\nZanimljivi mečevi prvog kola: Izner – Bagdatis, Kirjos – Štepanek, Fonjini – Delbonis.\nTu su još: Dvojica srpskih tenisera – Dušan Lajović igra sa Dastinom Braunom, dok Troicki na startu ima kvalifikanta. Pre eventualnog sudara s Gaskeom u trećoj rundi, mogao bi da se sastane sa Pospišilom, koji ga je prošle godine sprečio da se prvi put u karijeri plasira u Gren slem četvrtfinale.\nUvek zanimljivo ime: Injigo Servantes kreće u novu bitku s vetrenjačama, na startu će pokušati da iznenadi Congu.


“Postoji samo jedna privatna TV koja podržava rad Vlade. To je Pink i oni imaju sva prava na to.“ Premijer Srbije o medijima koji podržavaju Vladu Srbije. (TV Prva, 29. 12. 2015. godine)\nSa druge strane, propisi i dosadašnje delovanje REM-a upravo otvaraju prostor za zloupotrebe po kojima je poznat ne samo Pink, već i drugi emiteri. Recimo, Opšteobavezujuće uputstvo emiterima(Kodeks emitera) isteklo je sa donošenjem novog seta zakona pre dve godine. Taj Kodeks je eksplicitno zabranjivao da se politička propaganda maskira bilo kojom vrstom programa, naročito informativnim ili programom političkih aktuelnosti. Problem je u tome što postojeći propisi nemaju tako precizne odredbe, a nadležni REM se nije potrudio da za dve godine makar donese nove pravilnike kojima se bliže uređuje pitanje političkog pluralizma u programskom sadržaju, ako je već praksa pokazala da ima zloupotreba. Rezultat toga je da REM u oktobru 2015. nije imao zakonskog osnova da reaguje kada je Pink, uz Happy i Studio B, direktno prenosio proslavu povodom sedam godina od osnivanja SNS.\n← Nikolić: Gašić smenjen samo da bi Vučić pokazao da drži reč\nJezik na udaru medijske površnosti →


RTS :: Kad "Stefan Nemanja" stiže u Srbiju\nDruštvo Kad "Stefan Nemanja" stiže u Srbiju\nčetvrtak, 04. jun 2020, 19:00 -> 20:10\nMarko Stojčić, glavni gradski urbanista, kaže za RTS da je zgrada Železničke stanice vraćena u originalno stanje i najavljuje da će Savski trg u potpunosti biti kompletiran do 20. ili možda do 25. septembra.\nNastavljaju se radovi na Savskom trgu. Tramvaji su već krenuli iz Nemanjine ka Karađorđevoj ulici, popločava se prostor ispred Glavne železničke stanice.\nMarko Stojčić je, gostujući u Beogradskoj hronici, naveo da je zgrada Železničke stanice vraćena u originalno stanje, ali da je dodata rasveta.\n"Mnogo smo se potrudili oko terase. Na najvećem trgu u Srbiji imaćemo više stvari, a najznačajnija koja će dominirati trgom, pored spomenika Stefanu Nemanji, jeste zgrada bivše Železničke stanice. Vodili smo mnogo računa o tome da Železnička stanica ostane najupečatljiviji deo trga i uspeli smo u tome", naglasio je Stojčić.\nNajavljuje da će Savski trg, koji će biti najveći u Srbiji, u potpunosti biti kompletiran do 20. ili možda do 25. septembra.\nU toku leta će, pre završetka trga, biti gotov saobraćajni pravac od Nemanjine ka Savskoj.\nGradski urbanista kaže da je vlada odlučila da Muzej Nikole Tesle bude preseljen u zgradu stare Železničke stanice.\n"Zbog sve ove situacije nismo uspeli to da razjasnimo, ali ponašamo se kao da će to biti tako. Siguran sam da će to biti jedna sjajna postavka", ističe Stojčić.\n"Nadamo se da spomenik kreće iz Rusije krajem juna"\nŠto se tiče spomenika Stefanu Nemanji, on je još u Rusiji, gde je i dalje raširena epidemija.\n"Nadamo se da će se do kraja meseca stvoriti uslovi da konvoj krene iz Rusije. Ekipu koja treba da izvrši montažu čine ljudi iz više zemalja. Oni svi zajedno treba da dođu. Njihov rok je 45 dana da montiraju spomenik, što znači da ako dođu do kraja juna, imamo jul i avgust za radove i onda ostaju tri do četiri nedelje za završne radove koji ne mogu da se izvode dok se ne postavi spomenik", kaže Stojčić.\nGovoreći o radovima na projektu četiri bulevara, Stojčić kaže da će u nedelju biti gotovi radovi na započetoj deonici, a da od ponedeljka ujutro saobraćaj kreće normalno.\n"Kako krene opadanje intenziteta saobraćaja početkom jula, otvorićemo sledeću deonicu od raskrsnice sa Francuskom do Kalemegdana", najavio je gradski urbanista.


Izvor: KGsport.info, 10.Mar.2019, 01:56\nIako umorni i emotivno ispražnjeni posle gostovanja Mačvi u četvrtfinalu Kupa Srbije, Kragujevčani su smogli snage da zabeleže i trinaestu pobedu u sezoni, i načine korak bliže ka svom glavnom cilju, a to je plasman >> Pročitaj celu vest na sajtu KGsport.info << u viši rang takmičenja.\nRASPOLOŽEN: Nemanja Vuković Nemanja Vuković je sa osam postignutih golova bio najefikasniji u pobedničkoj ekipi. Po pet golova postigli su Stefan Stanojev i Bojan Tomić, a po tri Veselin Stevanović i Ilija Bogdanović.\nZAČARAO MREŽU: Nenad Lekić Narednog vikenda rukometaše Radničkog 1964 očekuje utakmice sezone, na gostovanju najozbiljnijem rivalu u borbi za viši rang Dubočici 54 u Leskovcu. Pobeda u ovom susretu Kragujevčanima bi širom odškrinula vrata Super lige.\nBUDUĆNOST RADNIČKOG 1964 MEĐU STATIVAMA: Strahinja Đerić Da u Radničkom 1964 nemaju razloga da brinu kada su u pitanju čuvari mreže, dokaz je mladi Strahinja Đerić, kome je trener Radosavljević pružio priliku među stativama.


ponedeljak, 29. februar 2016. 16:52h\nŽelim da se, ispred Srpske napredne stranke, obratim građanima Vršca povodom najavljenih sezonski radova u Vršačkim vinogradima, kako ne bi dobijali pogrešne i nepotpune informacije iz medija.\nMinistar pravde u Vladi Republike Srbije g. Nikola Selaković je prilikom posete Vršcu najavio rezidbu koja je neophodna za dalje očuvanje vinograda i shodno tome ona će se prema planu i realizovati.\nStečajni upravnik koji vodi ceo postupak i ja smo u neprekidnoj komunikaciji te Vam sa zadovoljstvom mogu preneti da su pripreme uveliko u toku kao i da su spremni radnici koji će biti angažovani na rezidbi.\nStečajni upravnik je prema zakonskoj proceduri o ovome obavestio postupajućeg sudiju privrednog suda u Pančevu i u naredna dva dana očekuje se rešenje kojim će angažovanje radnika biti odobreno, a čime će se steći uslovi za početak radova.\nSvim građanima Vršca još jednom hoću da prenesem da nećemo dozvoliti da resursi u Vršačkim vinogradima propadnu i da ćemo pravovremeno organizovati sve radove do iznalaženja trajnog rešenja za ovu kompaniju - kaže u saopštenji poverenik vršačkog odbora SNS Aleksandar Đorđević


Priština očekuje dalju podršku SAD\nČelnici institucija Kosova čestitali su Baraku Obami izbor za predsednika Sjedinjenih Američkih Država. Ocenjujući da su izbori u Americi bili istorijski i pravi primer demokratije, predstavnici kosovskih Albanaca izrazili su nadu da se politika Vašingtona prema Kosovu neće promeniti.\nPredsednik Kosova Fatmir Sejdiu čestitao je senatoru Baraku Obami na izboru za predsednika SAD. Sejdiu je rekao da je predsednička trka bila dostojanstvena, demokratska i istorijska, te je kao takva primer i drugim zemljama kako se deomokratskim putem može izabrati predsednik.\nSejdiu je izrazio očekivanje da će SAD nastaviti da podržavaju Kosovo.\n“Izuzetno cenimo ulogu koju su SAD imale, imaju i imaće prema Kosovu. Za nas je najvažnije da su sve administracije snažno podržavale slobodu Kosova kao i procese koji su pred nama”, rekao je on.\nSejdiu se zahvalio republikanskom senatoru Džonu Mekejnu i ulozi administracije Džordža Buša. Kosovski predsednik je izrazio uverenje da povratak demokrata na vlast neće promeniti politički kurs prema Kosovu podsećajući da su u prošlosti demokrate dale veliki doprinos:\n“SAD konstantno podržavaju Kosovo, počevši od intervencije zajedno sa NATO-om 1999. godine pa do podrške predsednika Buša”, rekao je Sejdiu.\nPolitički predstavnici kosovskih Albanaca izrazili su uverenje da će SAD nastaviti isti politički kurs u odnosu prema Kosovu, što podrazumeva podršku razvoja nezavisne i suverene države.\nSlično albanskim liderima, srpski političari kažu da politika Baraka Obame neće mnogo uticati na promenu politike prema Balkanu.\nAli, kako ističe predsednik Srpskog nacionalnog veća Kosova Dragan Velić ‘postoji nada da će nova administracija dati pozitivnije rezultate u pronalaženju rešenja prihvatljivih za sve strane’.\n“Isto tako pobeda demokratskog kandidata koji se zalagao za prekid rata i nove politike u medjunarodnim odnosima, poštovanje UN i vraćanje nekim pravim vrednostima, da uz onaj ekonomski deo koji je vrlo važan, ja se nadam da će u tome novi američki predsednik uspeti da se kroz taj proces Srbija i samim tim Kosovo i politika prema Kosovu dobije jedan pravičniji i mogući način da se traži rešenje koje će biti prihvatljivo i za Srbe i za Kosovo”, rekao je Velić.


Dijana Janković u pohodu na Holivud! – Poznati.info\nDok se broj njenih pratilaca na Instagramu polako približava milionu, pop zvezda i modna ikona Dijana Janković nalazi se u Americi, u pohodu na Holivud!\nPevačica je poslednjih meseci bila vrlo misteriozna po pitanju svog novog projekta, držeći fanove u neizvesnosti, ali kada je prošle nedelje na društvenim mrežama objavila fotografije iz Amerike sve je postalo jasnije.\n„Dijana uveliko radi na prvom albumu koji će izdati za američko trzište. Šuška se da je potpisala ugovor sa najvećim svetskim producentima u Holivudu! Više je ništa ne može zaustaviti“, otkriva izvor blizak pop zvezdi.


Istočno Sarajevo: U četvrtak manifestacija posvećena grčkom prazniku - Glas Srpske\nSrna 22.10.2021 18:25\nISTOČNO SARAJEVO - Matična biblioteka Istočno Sarajevo, Srednja škola "28. juni" Istočno Novo Sarajevo i Centar za helenske studije Filozofskog fakulteta Istočno Sarajevo organizuju u četvrtak, 28. oktobra, manifestaciju posvećenu grčkom prazniku OHI-mera ili "Dan Ne".\nU okviru manifestacije predviđene su pozdravne riječi organizatora, kratki osvrt na istorijski događaj koji u Grčkoj obilježava Dan kad su Grci rekli – ne, te primjeri stvaranja i njegovanja kulturne, duhovne i prijateljske veze grčkog i srpskog naroda, najavljeno je iz Matične biblioteke Istočno Sarajevo.\nVideo-prezentaciju i kolažni program pripremili su, uz podršku profesora, učenici Srednje škole "28. juni".\nManifestacija, kojom se obilježava istorijska povezanost dva pravoslavna naroda, biće upriličena u amfiteatru Srednje škole "28. juni" u četvrtak, 28. oktobra, s početkom u 17.00 časova.\nManifestaciju će prisustvom uveličati ambasador Grčke u BiH Dimitros Papandreu sa saradnicima, navedeno je u saopštenju.


Evropski parlament odobrio trgovinski sporazum EU – Velika Britanija – Dnevni Magazin\nEvropski parlament odobrio…\nPoslanici EU podržali su sporazum o trgovini i saradnji sa 660 glasova “za”, pet “protiv” i 32 suzdržana, izveštava Rojters pozivajući se na saopštenje parlamenta.\nGlasanje je održalo u utorak, ali zbog korona mera ograničenja radnog vremena rezultat nije bio odmah poznat.\nOdlukom Evropskog parlamenta okončavaju se četvorogodišnji teški pregovori i polemike, kao i dugotrajno uzajamno nepoverenje nakon što je Britanija okončala 47-godišnje članstvo u EU.\nPredsednica Evropske komisije Ursula fon der Lajen pozdravila je jutros odluku Evropskog parlamenta ističući da je primena trgovinskog sporazuma između Britanije i EU od krucijalnog značaja.\n“Sporazum o trgovini i saradnji (TCA) predstavlja osnov za snažno i tesno partnerstvo sa Velikom Britanijom”, napisala je fon der Lajen na Tviteru, dodajući da je “njegova dosledna primena od suštinske važnosti”, prenosi britanska agencija.


TV Most - "Podrška Brnabićevoj, garancija za nastavak Vučićeve politike"\n"Podrška Brnabićevoj, garancija za nastavak Vučićeve politike"\nMinistar za rad i predsednik Pokreta socijalista Aleksandar Vulin izjavio je da će stranka koju vodi podržati izbor Ane Brnabić za premijera jer ju je predložio predsednik Srbije Aleksandar Vučić, koji je garancija da će ona nastaviti politiku koju je sam Vučić vodio kao predsednik vlade i zato što im je stalo do kontinuiteta te politike.\n"Što se tiče onih koji pokušavaju da uslove svoju podršku, moram da kažem da je to pokušaj pritiska na Vučića i pokušaj da se u političkoj trgovini ili možda čak ucenom dobije ili postigne nešto više nego što bi moglo da se postigne na osnovu broja poslanika i izbornog rezultata koji imaju objektivno čak i članovi naše koalicije", rekao je Vulin.\nVulin je poručio da se sa Vučićem se ne razgovara ucenama, te da bi, ako ne bude većine u parlamentu za predlog predsednika Srbije, bilo bolje da se ide na izbore, nego da Vučić pristaje na ucene i bilo kakve pritiske.\n"Znajući njega (Vučića), njemu je uvek bliže da ide na izbore nego da uvek trpi bilo čije ucene ili da bilo koga kupuje", rekao je Vulin novinarima u Busijama.\nVulin je poručio da svako ko misli da treba da pokuša da vrši pritisak i da treba da trguje, treba da izađe iz vladajuće koalicije i pređe u opoziciju.\n"Pa, neka iz tog položaja pokuša da se bori za ono u šta veruje", kazao je Vulin i dodao da nije reč o ideološkom sukobu, već da oni koji uslovljavaju svoju podršku, to rade zarad boljeg položaja za sebe i svoju političku partiju.\nOn je dodao da nije reč o odnosu prema Ani Brnabić, već o odnosu prema Aleksandru Vučiću.\n"Kada budu razmišljali o tome da li će podržati njegov predlog, treba tako da razmišljaju. Ovo je odnos prema Vučiću i to pogotovo sada kada preživljava nezapamćen medijski linč i strašne pritiske sa raznih strana. Svako ko je bio sa njim, delio borbu i plodove te borbe, morao bi da ima i zahvalnost i poverenja prema njemu, da prihvati njegov predlog i da se ponaša kako treba da se ponašaju saborci, a ne kao oni koji bi da nekog ucenjuju", rekao je Vulin.\nU tom smislu, Pokret socijalista će podržati izbor Brnabićeve za predsednika vlade.\n"Ne zato što što mislimo da je ona jedini kandidat ili najbolji kandidat, da od nje nema boljeg, već zato što ju je predložio Aleksandar Vučić, koji je nama garancija da će ona nastaviti politiku koju je on vodio", naglasio je Vulin.\nDodao je da Pokret socijalista traži samo jednu stvar i garanciju - da će se u novoj vladi nastaviti politika Aleksandra Vučića, jer glasaju za politiku.\n"Zato mi ne glasamo za ovog ili onog kandidata, već za predlog predsednika Republike i SNS-a, koji autoritetom i poverenjem koje ima među građanima ima pravo da ga predloži. Apsolutno podržavamo njegov predlog", zaključio je Vulin.


Probni završni ispiti za osmake 27. i 28. marta - GEM info\n27. februara 2020. 29. februara 2020. Redakcija 0 Comments Mala matura, osnovna skola\nProbni završni ispiti za sve osmake na teritoriji Srbije ove godine biće održani 27. i 28. marta.\nMali maturanti imaće priliku da provere svoje znanje za mesec dana . Za njih je krajem marta organizovan probni završni ispit, gde će rešavati testove iz matematike, maternjeg jezika i kombinovani test. Test iz matematike biće organizovan u petak 27. marta, dok će zadatke iz maternjeg jezika a potom i kombinovani test rešavati u subotu 28. marta, rekla je za Gem zamenica direktora Osnovne škole „Knez Lazar“ Svetlana Novičić.\nPrvog dana probnog završnog ispita učenici će rešavati zadatke iz matematike, dok su za drugi dan u planu zadaci im maternjeg jezika, a potom i kombinovani test koji obuhvata istoriju, geografiju, biologiju, fiziku i hemiju. Svrha probnog završnog ispita je da se učenici pripreme na procedure koje ih čekaju na samom završnom ispitu. Ove godine ima izmena u odnosu na probne ispite iz ranijeg perioda, rekla nam je zamenica direktora škole „Knez Lazar“ Svetlana Novičić. Sva pitanja zatvorenog tipa biće pregledana kompjuterski, a svali list završnog testa ima kod.\nSvetlana Novičić istakla je da je zadovoljna učenicima osmog razreda jer su pokazali iznadprosečno znanje, što su dokazali učestvovanjem na mnogim takmičenjima tokom školske godine. Ona je svim malim maturantima, kako „Knezove“, tako i drugih škola, poželela sreću, uz poruku da budu skoncetrisani i imaju veru u sebe i svoje znanje.\nShare the post "Probni završni ispiti za osmake 27. i 28. marta"\n← Isplata stare devizne štednje od 28.februara\nUdruženju za pomoć osobama sa autizmom „Bazi Mili“ neophodna sredstva za opremanje prostorija →


Obama: Kraj Gadafijeve vladavine\nPredsednik Obama uoči obraćanja novinarima sa ostrva Martas Vinjard, u Masačusetsu\nNajviši američki zvaničnici izrazili su optimizam u pogledu situacije u Libiji, pružili podršku libijskim pobunjenicima i pozvali libijskog lidera da odmah preda vlast.\nPredsjednik Barak Obama, koji se nalazi na odmoru u Masačusetsu, kazao je da se režim libijskog lidera približava kraju.\n“Situacija se i dalje mijenja. Postoji određen stepen nesigurnosti i pojedini elementi režima i dalje su prijetnja. Jasno je međutim da se Gadafijev režim približava kraju i da je budućnost Libije u rukama njenog naroda. Više od četiri decenije libijski narod živio je pod vladavinom tiranina koji im je oduzeo osnovna ljudska prava. Sada, slavlje koje smo vidjeli na ulicama Libije pokazuje da je težnja za ljudskim dostojanstvom daleko snažnija od bilo kog diktatora. Želim međutim da naglasim da nije sve gotovo. Dok režim propada, i dalje se vode oštre borbe u nekim područjimai imamo izvještaje o elementima režima koji prijete da će nastaviti da se bore. Iako je jasno da je Gadafija vladavina okončana, on ima priliku da smanji dalje krvoproliće takođe što će eksplicitno predati vlast libijskom narodu i pozvati snage koje se i dalje bore da polože oružje.”\nIz Stejt Dipartmenta je prethodno saopšteno da je državna sekretarka Hilari Klinton o najnovijem razvoju događa u Libiji, telefonom razgovarala sa predsjedavajućim Prelaznog nacionalnog savjeta Mustafom Džalilom, kao i sa ključnim članicama Kontakt grupe za Libiju.\n“Razgovarali su o finansijskoj podršci Nacionalnom prelaznom savjetu i libijskom narodu, stalnim naporima da se osigura zaštita civila, jačanju napora savjeta da sprovede sveobuhvatnu demokratsku tranziciju i pripremama za pružanje neophodnih usluga i za humanitarnu pomoć. Takođe su se složili da se politički direktori Kontakt grupe tokom nedjelje sastanu u Istambulu kako bi koordinisali naredne poteze.”


Energetsko siromaštvo veliki problem BiH - Radio Srebrenik\nHomeVIJESTIBIH I SVIJETEnergetsko siromaštvo veliki problem BiH\nEnergetsko siromaštvo veliki problem BiH\nKonferencija o energetskom siromaštvu u okviru projekta “Inovacije u energetskoj efikasnosti i obnovljivim izvorima energije za bolje prilagođavanje klimatskim promjenama i smanjenje siromaštva“ (EE faza II) koji realiziraju Caritas Švicarske i Centar za ekologiju i energiju u partnerstvu s gradovima/općinama Tuzla, Živinice, Gračanica, Kalesija, Lukavac i Banovići održana je danas u Tuzli.\nU okviru tog projekta urađena je i jedinstvena analiza na osnovu anketiranja 10 hiljada domaćinstava, a u anketu su uključena domaćinstva iz šest općina/gradova, šest srednjih škola i oko 130 energetskih savjetnika.\nNa osnovu analize, jasno je da je energetsko siromaštvo veliki problem Bosne i Hercegovine, jer 69 posto domaćinstava troši više od 10 posto dohotka za plaćanje računa za električnu i toplotnu energiju te prema tom kriteriju spadaju u energetski siromašno stanovništvo.\nPredsjednica Centra za ekologiju i energiju Džemila Agić pojasnila je da je energetsko siromaštvo jedan novi termin koji je interesantan za cijeli svijet.\n“Energetsko siromašno domaćinstvo je ono koje ne može osigurati dovoljno sredstava da bi platilo električnu i toplotnu energiju, to jest živi u nekomfornim uslovima i ugroženi su zbog toga. Neke zemlje Evrope kažu da, ako jedno domaćinstvo od svojih ukupnih primanja troši na energiju, je energetski siromašno” , kazala je, saopćeno je iz Centra za ekologiju i energiju.\nPrevious articleDvije godine bez putničkih vozova na TK\nNext articleMlade osobe s invaliditetom iz TK u borbi za svoja prava


Detalj koji potvrđuje da Partizan ništa neće prepustiti slučaju u Nišu - Sportskacentrala.com\nDetalj koji potvrđuje da Partizan ništa neće prepustiti slučaju u Nišu15.05.2017 10:11hPartizan ništa neće prepustiti slučaju u poslednja dva kola Superlige.\nCrno-beli u sredu gostuju u Nišu u verovatno odlučujućoj borbi za titulu, a sa kakvom ozbiljnošću prilaze ovoj utakmici govori i podatak da će u Niš povesti i svog kuvara, kao i osobu zaduženu za nabavku namirnica.\nInformaciju je preneo Mozzartsport uz dodatak da za to postoje najmanje tri razloga.\nPrvi leži u činjenici da su igrači Marka Nikolića naviknuti na hranu koju priprema kuvar crno-belih, koji je putovao sa ekipom i na prethodno gostovanje u Nišu, koje je Partizan dobio rezultatom 2:0.\nDrugi razlog je neprijatno iskustvo koje su imali košarkaši Partizana koji su upravo u Nišu tokom finalnog turnira Kupa Radivoja Koraća doživeli trovanje hranom, a treći leži u tradiciji.\nJoš je Slaviša Jokanović 2008. godine u Kruševac poveo kuvara, a to se ispostavilo kao srećno rešenje pošto je Partizan na toj utakmici overio titulu. Navijači Partizana mogu da odahnu s obzirom da u klubu očigledno misle na svaki detalj, pa ostaje samo da igrači na terenu daju sve od sebe, ali će posao biti itekako težak, jer Radnički nije primio gol već četiri utakmice.


Narodno pozorište na mapi prestižnih teatara sveta - Vesti - Narodno pozorište u Beogradu\nNarodno pozorište na mapi prestižnih teatara sveta\nNarodno pozorište u Beogradu, imalo je tu čast da bude na mapi 30 odabranih teatara iz celog sveta, kao jedan od protagontista događaja, koji je u ovoj 2021. godini izazvao ogormnu pozornost evrospke muzičke i operske javnosti, zahvaljujući angažmanu prvakinje Beogradske opere Jadranke Jovanović, kao člana žirija jedinstvenog međunardonog takmičnjenja SOI italinaske operske škole Fiorenca Ćedolins za operske pevače.\nMeđunarodni žiri od 84 istaknuta stručnjaka, činila je evrpska elita posvećena klasičnoj muzici i operskom pevanju, među kojima se izdvajaju svetski poznati pevači: Roberto Alanja, Ramon Vargas, Ana Piroci, Džesika Prat, Karlos Alvarez, Bruno de Šimone, Vladimir Stojanov, Ildar Abdrazakov…uz prvakinju Jadranku Jovanović i renomiranog soprana Fiorencu Ćedolins kao predsednika žirija, ostale članove činili su direktori operskih kuća i šefovi dirigenti: Real iz Madrida, Sao Paolo iz Brazila, Kraljevske opere u Liježu, teatra Maestranca u Sevilji, Teatra u Velansiji, Teatra Zarzuele u Madridu, kao i operskih teatara Moskve, Las Palmasa, Tuluza, Ženeve, Pekinga, Bolonje, Torina… Radijskog nacionalnog orkestra iz Argentine, Festivala Doniceti u Bergamu, Fondacije Pergolezi, kao i drugi izuzetni umetnici.\nU ime Narodnog pozorišta u Beogradu, Jadranka Jovanović ujedno i mentor Operskog studija „Borislav Popović”, pri Nacionalnom teatru, specijalnu nagradu dodelila je najmlađoj učesnici takmičnja, osamnaestogodišnjem sopranu iz Portugala Konstanci de Sousa e Melo, koja je skrenula pažnju na sebe izuzetnim talentom, interpretirajući ariju Travijate, "Addio del passato" u muzičkom video spotu, koji je na svoj mladalački način sama osmislila i režirala.\nNa ovom takmičenju pored glavnih nagarada iz kategorije opere, operete, zarezuele i lida, bilo je dodeljeno i čitav niz različitih nagrada teatara, pojedinaca, dirigenata, ali ono što je najvažnije, mnogorojni direktori prestižnih teatara već su pozvali na audicije ili angažovali značajan broj učesnika takmičenja, neovisno od toga da li su osvojili nagrade. Na ovom takmičenju i publika je bila važan deo žirija, glasajući preko interneta.\n„Veoma smo cenili profesionalizam, spremnost, veliki angažman i humanost gospođe Jovanović, posebno u želji da dodelimo Specijalnu nagradu Operskog studija Narodnog pozorišta u Beogradu, od 500 € najmlađem takmičaru, portugalskom sopranu Konstanca de Sousa e Melo, koja je veoma srećna i zahvalna Pozorištu i gospođi Jovanović na ovom priznanju”- ističe se u saopštenju takmičenja.\nOvo takmičenje prvo na svetu organizovano u potpunosti na internetu, završilo se daleko iznad svih očekivanja nakon samo 14 meseci od osnivanja. Revolucionarno je promenio format takmičenja u pevanju, obraćajući se publici na internetu i društvenim mrežama.\nUčestvovalo je 247 takmičara iz celog sveta slanjem isto toliko video snimaka snimljenih u sopstvenoj produkciji, gde se ocenjivala gluma, režija, inscenacija kao i glas.\nDešavanja i snimke sa takmičenja videlo je 1.400.000 ljudi na FB, od toga je bilo 700.000 pregleda, publika je glasala sa 50.000 glasova, nagradila je mlade umetnike sa 30.000 lajkova i bilo je 10.000 deljenja.\nVeb je odgovorio impresivnim brojevima, čime je postignut ambiciozni cilj širenja operskog pevanja na širu javnost pozitivnom upotrebom društvenih mreža, omogućavajući takmičarima da pokažu sve umetničke kvalitete koje ocenjuje žiri najvišeg međunarodnog nivoa.


Camry CR 1134 b, Crna gramofon cena, cene Srbija, prodaja Beograd Novi Sad Niš\nCamry CR 1134 b, Crna gramofon cene\nEPonuda nije internet prodavnica već Vam omogućava da brzo i lako nađete Camry CR 1134 b, Crna gramofon po najjeftinijoj ceni. Naš cilj je da kupci budu što bolje informisani o ponudi Camry gramofon CR 1134 b, Crna na tržištu Srbije. Vrlo lako nalazite željeni proizvod za kategoriju Gramofoni cene, ne morate da lutate od sajta do sajta za Camry Gramofoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Camry CR 1134 b, Crna gramofon sa PRODAVCEM. EPonuda ne može da garantuje potpunu tačnost specifikacije i slika za Camry CR 1134 b, Crna gramofon. Pre kupovine, podatke za Camry gramofon CR 1134 b, Crna proverite na sajtu PROIZVOĐAČA.


Akcionari otkrili minuse u HTP Koralima: I Hypo banci ostali dužni 5 miliona – Bankar.me\nAkcionari otkrili minuse u HTP Koralima: I Hypo banci ostali dužni 5 miliona\nApril 23, 2014 BERZA, CRNA GORA, SVE VIJESTI Leave a comment\nHotelska kompanija Trend Korali zbog nedomaćinskog gazdovanja bivših menadžera fonda Trend, stopostotnog vlasnika hotelske firme, suočena je sa nagomilanim dugovima i problemima.\nDug po osnovu dugoročnog kredita prema Hipo alpe adria bank International iz Klagenfurta narastao je sa kamatama na iznos veći od pet miliona eura, potvrdili su “Vijestima” nezadovoljni akcionari ovog fonda.\nMali akcionari Trenda nezadovoljni su što Odbor direktora Trend Korala odbija da sazove vanrednu skupštinu akcionara tog preduzeća, iako je Komisija za hartije od vrijednosti (KHOV) 3. marta ove godine zabranila raspolaganje imovinom tog društva i donošenje bilo kakvih odluka osim tekućih.\nPrivredni sud je, objavile su “Vijesti” u subotu, zakazao ponovljenu aukciju za prodaju vrijednog placa površine 12.671 kvadrata u vlasništvu preduzeća Trend Korali iz Sutomora i manjeg objekta Južno more. To da bi firma Bitermo MNG iz Podgorice naplatila svoja potraživanja u iznosu od oko 2,8 miliona eura.\nOva sudska odluka ima prioritet u odnosu na zabranu KHOV-a i posljedica je prethodnog dogovora Trenda o poravnanju sa firmom Bitermo.\nKompanija Bitermo, koju kontrolišu Slovenci, radila je svojevremeno adaptaciju hotela Trend Korali, ali nijesu uspjeli naplatili potraživanja od hotelskog preduzeća.\nProcijenjena vrijednost nepokretnosti, koje su predmet sudske prodaje, iznosi ukupno 4,12 miliona eura. Od toga se na zemljište odnosi 2,55 miliona, dok je procijenjena vrijednost objekta 1,57 miliona eura.\nBivši gazda Trenda, koji je čitavu deceniju upravljao njime, Mihailo Madžarović ostavio je hotelskom preduzeću iz Sutomora probleme i dugove koje nije otplaćivao.\nUprkos dokapitalizaciji vrijednoj dva miliona eura koju je fond odradio tokom 2010. godine investirajući taj novac (prihodovan od prodaje akcija Elektroprivrede iz portfelja fonda) u Trend Korale, hotelskoj kompaniji nije podignut nivo usluge i postignuta željena kategorizacija, niti su otplaćivani dugovi prema firmi Bitermo i austrijskoj banci.\nFond Trend je od prodaje akcija u EPCG 2009. inkasirao čak 27,5 miliona eura. Od tog novca, kao ni od svog vlasničkog udjela u fondu, mali akcionari, izuzev menadžmenta, do sada nijesu imali koristi.\nImovinom plaćaju dug\nMali akcionari Trenda nadaju se da će na predstojećoj sudskoj prodaji dijela imovine dobiti više od četiri miliona kako bi, pored izmirenja duga Bitermi, ostao dio novca za vraćanje kredita Hipo banci.\nTrend Korali posjeduju i vrijednu lokaciju Agava u centru Bara sa urbanistički ucrtanim velelepnim objektom. Mali akcionari Trenda se naduju da će u budućnosti prodajom te lokacije biti u potpunosti izmireni dugovi hotelskog preduzeća, a hotel Trend Korali sa vrijednim placem na ulazu u Sutomore ostati u vlasništvu fonda.\nPOJMOVIBerza1 HTP Trend Korali Hypo Alpe Adria Banka AG Klagenfurt\nPrevious Tojota ozbiljno računa na Kinu\nSljedeći Deset godina Slovenije u EU: Od hit priče do devastirane periferije\nProdato glavno sjedište Hypo Alpe-Adria Banke u Klagenfurtu\nKlagenfurt: Oslobođeni članovi Uprave bivše Hypo Alpe-Adria banke\nRadović želi sve akcije Trenda po cijeni od 10 centi


Kako "Blic" saznaje, Sanelina sestra je dva dana pre kraja 2018. godine napustila Osipaonicu i uputila se ka Švajcarskoj, gde je po ranijem dogovoru sa Filipovićevim saradnicima trebalo da počne da radi u njegovoj kafani. U trenutku kada je krenula u inostranstvo, ona nije znala ni za ubistvo novog gazde, niti da je možda njena sestra povezana sa njegovim nestankom i sa zločinom.\nUbijen: Milan Filipović\nSumnja se da je Milana kad je došao u Smederevo Rodoljub, koji je inače mesar po profesiji, izudarao lopatom, zatim usmrtio udarcima i telo prvo u prostoriji pored kuće, a zatim iskasapio. Navodno da je sve to uradio da bi opljačkao Filipovića. Njegova nevenčana supruga je, kako se veruje sve znala, a ispituje se da li je i aktivno učestvovala u zločinu.\nU KUĆI KRIO ARSENAL Smederevac uhapšen zbog puški, nišana, revolvera i municije


Нова политичка стварност Грчке - Нови Стандард\nNova politička stvarnost Grčke\nSuočiti se sa činjenicom da je opoziciona Nova demokratija pobedila i da je na lokalnom nivou osvojila celu Grčku, bilo je za Sirizu bolno\nRaspisivanje vanrednih parlamentarnih izbora četiri meseca pre kraja mandata bilo je posle političkog poraza Sirize na evropskim i lokalnim izborima jedino logično, ali za premijera Aleksisa Ciprasa teško rešenje kako bi se sačuvala stratešku pozicija partije.\nSuočiti se sa činjenicom da je opoziciona Nova demokratija pobedila i da je na lokalnom nivou osvojila celu Grčku, u ovom trenutku 57 od 60 oblasti, što je u istoriji za rukom jedino pošlo Andreasu Papandreuu, bilo je za Sirizu bolno i nije proteklo bez unutrašnjih trzavica.\nDan posle dramatične izborne noći koja nesumnjivo menja političku stvarnost Grčke, iz tabora partije levice stižu potvrde da se do odluke da se prizna poraz došlo teško. Naime, niko nije očekivao da će pobeda opozicije biti toliko očigledna – 32,8 prema 24 odsto glasova koje je Siriza osvojila. Bilo je otpora da se ide na vanredne izbore, jedan visoki funkcioner partije je čak pred TV kamerama neposredno pred konačnu odluku tvrdio da će Siriza sačekati oktobar, da je na pragu turistička sezona i da treba dati šansu ekonomskim merama, sačuvati stabilnost zemlje.\nPojedini funkcioneri bili su podvrgnuti kritikama, među njima portparol Dimitris Canakopulos, kome je zamereno da je na neadekvatan način vodi odnose sa javnošću, da je pravio grube greške, kao posle tragedije u Matiju, kada je tvrdio da je sve pod kontrolom dok je vatra već progutala desetine žrtava. Međutim, najveći krivac je bio funkcioner zadužen za procenu izbornih rezultata Vernadakis, koji je u nedelju, na dan izbora, najuže rukovodstvo Sirize ubeđivao da razlika sa Novom demokratijom ne može biti veća od četiri odsto. Premijer je teška srca održao obećanje da će, ukoliko mu narod na evropskim i lokalnim izborima ne da podršku za paket ekonomskih mera, tražiti raspisivanje vanrednih izbora.\n„Ne mogu da ignorišem rezultate izbora, a konačnu odluku doneće narod”, izjavio je Cipras posle objavljivanja rezultata. Sunarodnike je istovremeno postavio pred dilemu jer, kako je rekao: „Grčka sada ima samo dva puta: ili će izabrati onaj koji je težak i donosi odricanja, ali značio izlazak iz paketa ekonomske pomoći i ’klešta’ međunarodnih kreditora ili će krenuti lakšim i vratiti se u mrak zavisnosti, krize i diktature MMF…”\nČinjenica da je karta Grčke posle lokalnih izbora obojena plavim, bojom Nove demokratije i da je Siriza sačuvala pozicije u dve oblasti, najrečitije govori o raspoloženju nacije. Sever Grčke koji je bio protiv Prespanskog sporazuma koji smatraju najvećom izdajom zemlje i tradicije ubedljivo je bio protiv kandidata Sirize za pozicije u lokalnim organima. Iako će se u nekim oblastima i gradovima održati drugi krug lokalnih izbora, i to iduće nedelje, već sada je jasno da će prvi čovek Atine biti Kostas Bakojani iz redova Nove demokratije. Predizborno odbrojavanje počelo je praktično od juče, ali je jasno, sudeći po rezultatima lokalnih izbora, da bi Kirijakos Micotakis mogao da ima dovoljno glasova da samostalno formirao vladu.\nMalo je verovatno da bi Siriza mogla da u ovako kratkom periodu očekuje uspon. Pretpostavke su da će se pristalice manjih partija koje su osvojile 10 posto glasova na biračkom mestu opredeliti za veće partije što bi Novoj demokratiji moglo da donese procente koji će joj garantovati sigurnu pobedu. Biće to poeni i za Kinal (prošireni Pasok) koji se nalazi na sigurnom trećem mestu. Kada je reč o malim partijama, bivši koalicioni partner Sirize u vladi, Anel partija nekadašnjeg ministra odbrane Panosa Kamenosa, doživela je apsolutni poraz i praktično, nestaje sa političke scene. Međutim, bivši ministar finansija Janis Varufakis ima male šanse da eventualno uđe u novi grčki parlament. U svakom slučaju, kandidat njegovog pokreta, evropska prvakinja u bacanju koplja Sogija Sakorafa, uspela je da postane poslanik Evropske skupštine.\nIzvor Politika, 28. maj 2019.\nPreporučujemoAleksis CiprasGrčkaizboriJasmina Pavlović StamenićKirijakos MicotakisNova demokratijaSiriza\nRogozinov savetnik uhapšen zbog veleizdaje


Sportske.net - Liverpul lider, Sautempton zadržao Siti, Arsenal u seriji pobeda!\n"Crveni" preuzeli lidersku poziciju, Siti već posrće...\nFudbaleri Liverpula pobedili su Kristal Palas sa 3:0 (1:0) na "Enfildu" u okviru 5. kola Premijer lige.\nDozirao je Jirgen Klop, baš kao i njegovi fudbaleri. Nemac je odlučio da za ovaj meč odmori svoje bekove Arnolda i Robertsona i tu su ih menjali Džejms Milner i Kostas Cimikas koji su odradili odličan posao.\nLiverpul je dominirao u prvom delu, stvorio nekoliko sjajnih šansi od kojih se ističe ona Dijoga Žote koji je natrčao na odbijenu loptu posle šuta Alkantare glavom, ali je sa svega nekoliko metara gađao visoko iznad prečke. Eh da je tako bio neprecizan u Beogradu...\nDiogo Jota has been watching Werner comps\n— Alexei (@MUFC_redarmy99) September 18, 2021\nNo, bolju igru, Liverpul je krunisao u 43. minutu posle pogotka Sadija Manea koji je lepo pratio akciju iz kornera. Mnogo bolje je igrao Palas u nastavku, stvorio nekoliko odličnih prilika, ali Alison i odbrana domaćih nisu dopustili izjednačenje. Sve dileme, otklonio je Mohamed Salah, ponovo iskoristivši neopreznost rivala na drugoj stativi posle udarca iz ugla. Konačan rezultat postavio je Nabi Keita i ponovo se sve odvilo posle kornera, lopta mu se odbila pravo na nogu i volej-udarcem je Gvinejac "pocepao" mrežu.\nArsenal je pobedio Barnli golom Martina Edegora iz slobodog udarca, Votford je na krilima Ismaile Sara i Emanuela Denisa "tukao" Norič sa 3:1, dok se Mančester siti veoma mučio protiv Sautemptona. Najavio je Pep Gvardiola tešku utakmicu, dobio ju je i nisu pobedili na svom "Etihadu" posle 99 minuta igre upisavši prvi remi u sezoni.


Savez za Dragačevo: Na malinarima zarađuju pa od njihovog novca kupuju SNS pakete – Двери\n23. новембра 2018. 1 KomentarLokalne vesti\nPredstavnici Saveza za Srbiju razgovarali su danas sa građanima Guče o otkupnoj ceni malina i o programu liste Savez za Srbiju – Savez za Dragačevo koji predviđa veću podršku poljoprivredi.\nNebojša Zelenović, gradonačelnik Šapca, rekao je da je ova vlast osiromašila malinare nikad manjom otkupnom cenom, a onda misli da iste te ljude može kupiti paketima šećera i kafe koje deli u kampanji.\nOn je pokazao pakovanje malina od 125 grama koje u marketima košta 470 dinara i uporedio sa paketom šećera i kafe koji SNS daje građanima. „Otkupna cena maline je bila 110 dinara, a pogledajte prodajnu cenu. Umesto da omoguće ljudima da žive od svog rada oni zarađuju na njihovoj muci, a onda od tih para kupuju ove pakete šećera i kafe koje im daju kao milostinju. To je skandal“- istakao je Zelenović.\nPo njemu o Dragačevu treba da odlučuju Dragačevci a ne Vučić. „Mi u Šapcu sprovodimo lokalne referendume i ljudi sami odlučuju u šta ćemo da uložimo novac od poreza na imovinu. O tome sam razgovarao i sa Milanom i mislim da on, kao ekonomista, ima odličan plan za budžet Lučana“ – rekao je Zelenović.\nMilan Radičević, nosilac liste Savez za Srbiju – Savez za Dragačevo rekao je da mu znače iskustva koja mu je preneo gradonačelnik Šapca i da je njegov plan da se novac iz budžeta ulaže u poljoprivredu i stvaranje uslova za ostanak mladih.\n„Podsticaji lokalnim privrednicima za zapošljavanje mladih i subvencije za stambene i poljoprivredne kredite su neophodni za oporavak naše opštine“ – rekao je Radičević.\nBoško Obradovićcene malinaDragačevoGučaLokalne vestiLučanimalinarimalineSavez za DragačevoSavez za SrbijuSzS\nOtkupna cena maline u hladnjaci Nomil promet u selu Radonja kod Nove Varoši je bila 95 dinara. I pored tako niske otkupne cene, jos nisu platili drugu ratu


Potpisivanje inicijative „Potpiši-Prodiši“ i na Gradskom trgu – Odbor za ljudska prava Valjevo\nPotpisivanje inicijative „Potpiši-Prodiši“ i na Gradskom trgu\nBy urednik 11. marta 2021.\nOd četvrtka 11.marta pa do nedelje 14.marta potpisivanje narodne inicijative za zabranu korišćenja sirovog lignita naši sugrađani moći će da obave i na Gradskom trgu. Štand će biti postavljen u četvrtak i petak od 12h do 17h i u subotu i nedelju od 12h do 13h.\nPozivamo sve punoletne Valjevke i Valjevce da budu aktivni i da iskoriste svoje pravo koje garantuje Ustav Republike Srbije. Narodna inicijativa treba da podstakne Narodnu Skupštinu Republike Srbije da usvoji Zakon o izmenama i dopunama Zakona o zaštiti vazduha kojim će biti zabranjena prodaja sirovog lignita, ogrevnog materijala najslabije kategorije, koji je najznačajniji izvor zagađenja vazduha u Valjevu i Srbiji.\nNarodnu inicijativu za zabranu prodaje sirovog lignita pokrenulo je udruženje „Srbija u pokretu“ a pored našeg grada, sprovodi se i u Novom Sadu, Zrenjaninu, Pančevu, Beogradu, Smederevu, Kragujevcu, Čačku, Boru, Užicu i Nišu.\nInicijativu u Valjevu sprovode IRevolucija, Lokalni odgovor i Odbor za ljudska prava, udruženja okupljena oko „Inicijative za čist vazduh u Valjevu“.


Besplatna registracija stambenih zajednica\nRegistracija stambenih zajednica počela je 12. juna 2017. godine, u skladu sa Zakonom o stanovanju i održavanju zgrada. Tim povodom, načelnik Opštinske uprave Aleksandar Jevtović pozvao je sugrađane, koji žive u stambenim zgradama, da registruju stambene zajednice što pre, a do 12. decembra se ne naplaćuje lokalna komunalna taksa za navedenu uslugu.\n„Na sednici Skupštine opštine Gornji Milanovac, koja je održana 25. avgusta, doneta je Odluka o opštim pravilima kućnog reda u stambenim i stambeno-poslovnim zgradama na teritoriji opštine Gornji Milanovac koja je u skladu sa novim Zakonom o stanovanju i održavanju zgrada. Ovom Odlukom propisano je postojanje upravnika stambene zajednice kao i mogućnost da lica koja žive u stambenim zgradama mogu registrovati stambene zajednice. Ovaj postupak registracije besplatan je do 12. decembra 2017. godine. Nakon tog datuma sama lokalna samouprava će vršiti registraciju stambenih zajednica. Svaka stambena zajednica će biti posebno pravno lice, koje ima prava i obaveze u skladu sa Zakonom o stanovanju i održavanju zgrada i Odlukom o opštim pravilima kućnog reda u stambenim i stambeno-poslovnim zgradama na teritoriji opštine“, rekao je načelnik Opštinske uprave.\nOvim aktima precizno je definisano šta se sme a šta ne sme činiti u stambenim zgradama, a nadležni organi će vršiti kontrolu njihove primene.\n„Novim Zakonom su utvrđena mnogo veća prava za stanare zgrada, tako da ja još jednom pozivam naše sugrađane, koji žive u stambenim zgradama, da registruju svoju stambenu zajednicu. Sve potrebne informacije građanimogudobiti elektronskim putem na sajtu opštine Gornji Milanovac (klikom na link Registracija stambenih zajednica) ili u Uslužnom centru Opštinske uprave opštine Gornji Milanovac, kao i na broj telefona 032/515-0537, a popunjeni obrasci i dokumentacija predaju se na Pisarnici opštine. Mi ćemo uskoro pozvati stanare zgrada na jedan zajednički sastanak kako bi im još jednom predstavili sve prednosti postupka registracije stambene zajednice. Jedna od prednosti je, na primer, mogućnost konkurisanja za sredstva za renoviranje zajedničkih prostorija. Takođe, lokalna samouprava priprema jednu Odluku u vezi sa osnivanjem Fonda za energetsku efikasnost, pa će registrovane stambene zajednice moći da konkurišu i za ova sredstva“, istakao je Jevtović.\nDo sada su registrovane dve stambene zajednice, u prethodnoj registraciji po starim propisima bilo je registrovano samo petnaest stambenih zgrada.


Turski institut kao dvosmjerni most - SDA Sandžaka\nPredsjednik SDA Sandžaka i Ministar u Vladi Republike Srbije dr Sulejman Ugljanin, zadužen za održivi razvoj nedovoljno razvijenih područja, razgovarao je danas sa profesorom Hajati Develijem, direktorom turskog instituta i kulturnog centra te zemlje „Junus Emre“ i njegovim saradnicima.\nTema razgovora, kome su prisustvovali i zamjenik ministra mr Esad Salihović i ambasador Turske u Srbiji Nj.E. Mehmet Kemal Bozaj sa saradnicima, bila je otvaranje kulturnog instituta „Junus Emre“ u Beogradu.\n„Osnivanjem ovog instituta koji neguje tradiciju blisku svim narodima u Srbiji i drugima na Balkanu vratićemo toplinu u naše odnose i poboljšati naše obrazovanje“, rekao je ministar Ugljanin, koji je ispred Vlade i kopredsedavajući mešovitog Komiteta za ekonomsku saradnju Srbije i Turske.\nDirektor Devili je rekao da je „osnivanje instituta u Beogradu dvosmjerni most koji će otvoriti prostor i za promociju kulture Srbije u Turskoj“.\nNJ.E. ambasador Bozaj je istakao da je kulturna saradnja i razmjena između dvije zemlje podjednako važna kao i njihovi ekonomski i politički odnosi.\nInstitut „Junus Emre“ nastao je 2007. i nosi ime po turskom pesniku iz 1300. godine. Osnovan je kao organizacija za kulturne i socijalne programe sa ciljem upoznavanja drugih naroda sa turskim jezikom, kulturom i istorijom.\n„Ovakve manifestacije su najbolji način da se sretnu i započnu saradnju i oni koji nešto traže i oni koji nešto nude“, rekao je predsjednik SDA Sandžaka i ministar u Vladi Srbije zadužen za ...


Predsednik Ruske antidoping agencije očekuje suspenziju Rusije sa OI 2020 - SPORTSKI ŽURNAL\n23 oktobar, 2019 0\n- Ruski olimpijski tim biće sprečen da učestvuje na Igrama u Tokiju. Mislim da će se isto dogoditi i dve godine kasnije na Zimskim igrama u Kini - rekao je Ganus\nPredsednik Ruske antidoping laboratorije (RUSADA) Juri Ganus rekao je danas da očekuje suspenziju Rusije sa Olimpijskih igara u Tokiju 2020. godine, zbog nedoslednosti u laboratorijskim podacima poslatih istražiteljima.\nSvetska antidoping (WADA) saopštila je prošlog meseca da bi Rusija mogla da bude suspendovana sa velikih međunarodnih takmičenja zbog odstupanja u podacima laboratorije u Moskvi.\nKomisija WADA danas će se sastati sa ekspertima koji su procenjivali podatke poslate iz Rusije i objašnjenja Rusada. Ta komisija može da preporuči kazne.\nWADA je u septembru otvorila postupak, pošto su se otkrile nedoslednosti u podacima i dala je Rusiji tri nedelje za objašnjenje.\nU isto vreme, ruskim atletičarima ostala je suspenzija sa Svetskog prvenstva u Dohi.\nOlimpijski šampion u dizanju tegova optužen za kršenje antidoping pravila\nSuspendovana olimpijska šampionka na 100 metara s preponama\nDvojica fudbalera Salcburga pali na doping testu


Francuska i Katar potpisale ugovore vredne 12 miliona evra\nFrancuska i Katar su potpisali ugovore o trgovini u vrednosti od oko 12 milijardi evra, izjavio je francuski predsednik Emanuel Makron.\nKatarski emir Tamim bin Hamad al Tani i Emanuel Makron\nOn je tokom zajedničke konferencije za novinare sa katarskim emirom šeikom Tamimom bin Hamadom el Tanijem u Dohi rekao da potpisivanje ovih ugovora naglašava bliskost u odnosima dve zemlje.\nKatar će od Francuske kupiti još 12 borbenih aviona "rafal" francuske kompanije "Daso avijacija".\nU okviru saradnje, francuska komunalna kompanija "Suez" će biti angažovana na crpljenju i čišćenju katarske lagune, dok će francuske firme "RATP" i "SNCF" raditi na projektu izgradnje i kontrolisanja meteorološkog sistema u Kataru.\nFrancuska poziva susede Katara da obustave blokadu te zemlje\nLe Drijan poziva na deeskalaciju spora oko Katara\nKatarski emir u poseti Francuskoj krajem leta\nDjura33 Milijardi, ne miliona